title: Veli Hyrskyn taistelujärjestö

text: Veli Hyrskyn taistelujärjestö oli Suomessa keväällä 1941 perustettu salainen ja militantti kommunistinen järjestö, joka yritti kaapata Suomen kommunistisen liikkeen johdon itselleen tuolloin varsin heikolta Suomen Kommunistiselta Puolueelta (SKP). Taistelujärjestö onnistui toimimaan muutaman kuukauden ajan lähinnä Helsingissä ja siinä oli tiettävästi muutamia satoja jäseniä.


title: Veli Hyrskyn taistelujärjestö

text: Viilari Veli Hyrsky (1909–?) oli Neuvostoliitossa 1930-luvulla viiden vuoden tehdastyöläisenä elänyt ja 1937 Suomeen palannut äkkijyrkkä kommunisti, joka oli toiminut vuonna 1940 Suomen ja Neuvostoliiton rauhan ja ystävyyden seurassa (SNS) ja ottanut johtoonsa joulukuussa 1940 itsemurhan tehneen Helmer Adlerin perustamat SNS:n iskuryhmät. Hyrskyn johtama taistelujärjestö perustettiin salaisessa kokouksessa Helsingissä tammikuun 1941 alussa. Sen puheenjohtajaksi valittiin ensin entinen punakaartilainen Kalle Glans, sitten Toivo Poutanen ja hänen jälkeensä Gunnar Ala-Turkia. Hyrsky toimi itse sihteerinä ja sotilasasiantuntijana oli Espanjan sisällissodan vapaaehtoisten luutnantti Edmund Böckerman. Taistelujärjestön jäsenille teetettiin tunnuslaatat, josta ilmeni heidän ”sotilasarvonsa” järjestössä. Järjestön nimi ei koskaan vakiintunut, mutta kokouksissa käsiteltyjä ehdotuksia olivat ainakin "Suomen kommunistinen puolue", "Suomen uuskommunistinen puolue", "Suomen vallankumouksellinen taistelujärjestö" ja "Suomen kansan taistelujärjestö".


title: Veli Hyrskyn taistelujärjestö

text: Taistelujärjestö suunnitteli sabotaasia, vakoilua ja aseiden hankkimista, mutta ei saanut aikaiseksi muuta kuin lentolehtisten monistamista. Sen johto onnistui kuitenkin helmikuun alussa 1941 lähettämään Neuvostoliiton Helsingin-lähetystön kautta Kominternin johdolle kirjeen, joka päätyi aina Georgi Dimitroville saakka. ”Suomen salaisen kommunistisen puolueen keskusjohtokunnan” nimissä lähetetyssä kirjeessä julistettiin varsinaisen SKP:n muuttuneen talvisodan myötä toimintakyvyttömäksi ja kerrottiin tilalle perustetun uuden vallankumouksellisen kommunistipuolueen, joka pyysi Kominternilta tukea. Hyrsky ilmoitti jäseniä olevan tässä vaiheessa 300; eräässä toisessa tiedossa määräksi mainittiin 240. Sekin oli enemmän kuin mitä SKP:n omassa organisaatiossa oli vapaina olleita jäseniä keväällä 1941. Taistelujärjestöä yritettiin laajentaa hakemalla yhteistyötä Helsingin työläisrintamamiesten kanssa, mutta heidän johtajansa torjuivat tarjouksen. SKP julisti Hyrskyn ryhmän ”puolueenvastaiseksi” ja ”ohranan” provokaatioksi, ja onnistui näillä vihjailuillaan karkottamaan pääosan sen kannattajista. Valpo sai järjestön olemassaolon selville vasta heinäkuussa 1941, ja pidätti heti sen johtajat, jotka tuomittiin kaikki pitkiin vankeusrangaistuksiin.


title: Matias Haaranen

text: Matias Haaranen (s. 11. heinäkuuta 1996 Riihimäki) on suomalainen jääkiekkopuolustaja, joka edustaa Mestis-joukkue Lempäälän Kisaa. Pienikokoinen Haaranen on pelityyliltään kiekollinen puolustaja.


title: Matias Haaranen

text: Haaranen on Riihimäen Kiekko-Nikkareiden kasvatti. Hän siirtyi C-juniori-ikäisenä Hämeenlinnan Pallokerhoon kaudeksi 2011–2012. Kaudella 2012–2013 hän oli seuran B-nuorten tehokkain puolustaja tehoilla 11+25=36. Haaranen valittiin kauden päätteeksi B-nuorten SM-sarjan tähdistökentälliseen. Hän pelasi osan kaudesta myös HPK:n B2-nuorissa. Haaranen oli B2-nuorten SM-sarjan pudotuspelien tehokkain puolustaja Lukon Joona Talan kanssa tehoilla 4+5=9. Hän voitti kauden päätteeksi Suomenmestaruuden. Kaudella 2013–2014 Haaranen pelasi HPK:n A-nuorten mukana myös Junior Club World Cupissa, joka päättyi hopeaan.


title: Matias Haaranen

text: Kaudella 2014–2015 Haaranen jakoi tehoilla 7+15=22 A-nuorten SM-liigan puolustajien pistepörssin seitsemännen sijan Lukon Aleksi Saarisen ja Jokereiden Olli Juolevin kanssa. Hän voitti kauden päätteeksi A-nuorten SM-hopeaa. A-nuorten runkosarjan päätyttyä, maaliskuussa 2015 Haaranen teki kevääseen 2017 asti ulottuvan ja yhden optiovuoden sisältävän sopimuksen HPK:n SM-liigajoukkueen kanssa. Jo samana päivänä, 6. maaliskuuta 2015 hän teki liigadebyyttinsä Tampereen Ilvestä vastaan paikattuaan Antti Bruunin poissaoloa. Haaranen sai ottelussa jääaikaa 14.04 minuuttia ja hän keräsi myös yhden kahden minuutin jäähyn huitomisesta. Heikki Lilja valitsi Haarasen ottelun Legendojen tähtien kolmostähdeksi. Hän pelasi kauden aikana kaksi SM-liigaottelua.


title: Matias Haaranen

text: Kausi 2015–2016 oli Haaraselle varsinainen tulokaskausi SM-liigassa ja se toi hänelle 54 runkosarjaottelussa tehot 1+6=7. Haaranen teki liigauransa avausmaalin 24. helmikuuta 2016 Tampereen Ilvestä vastaan. Kaarle Tie valitsi Haarasen ottelun Alumnien tähtien kolmostähdeksi. Kaudella 2016–2017 hän jäi HPK:ssa pieneen rooliin ja pelasi joukkueessa vain kaksi ottelua. Haaranen pelasi lähes koko kauden lainalla Mestis-joukkue Lempäälän Kisassa, jonka tehokkain puolustaja hän oli tehoilla 3+19=22. Haaranen jakoi sarjan puolustajien pistepörssin seitsemännen sijan Espoo Unitedin Niklas Tikkisen ja Jokipikien Joel Olkkosen kanssa.


title: Matias Haaranen

text: Haaranen siirtyi kaudeksi 2017–2018 vuoden mittaisella sopimuksella Mestis-joukkue TuToon. Hän voitti joukkueen sisäisen tehotilaston lukemalla +12. Haaranen voitti kauden päätteeksi Mestis-hopeaa. Hän voitti kauden aikana myös Suomen Cupin. Kaudeksi 2018–2019 Haaranen palasi vuoden mittaisella sopimuksella Lempäälän Kisaan. Hänet valittiin Mestiksen lokakuun 2018 kuukauden kentälliseen.


title: Matias Haaranen

text: Haaranen on pelannut 18 nuorten ja 25 poikien maaottelua.


title: Matias Haaranen

text: Haarasen pikkuveli Mikael on pelannut myös jääkiekkoa. Heidän isänsä Petri toimii Kiekko-Nikkareiden II-divisioonajoukkueen päävalmentajana ja hän on aiemmin valmentanut myös molempia poikiaan HPK:n ja Nikkareiden junioreissa.


title: Visionary

text: Visionary on englantilaisen kitaristi ja säveltäjä Gordon Giltrapin (LP-levyn etiketissä The Gordon Giltrap Band) studioalbumi vuodelta 1976.


title: Visionary

text: Giltrap on säveltänyt tämän teema-albumin kaikki kappaleet perustuen runoilija ja taidemaalari William Blaken visionaariseen taiteeseen. LP-levyn ensimmäinen puoli perustuu Blaken tekemään kuvaan "The Day of Judgement" ja runoon "The Last Judgement". Kääntöpuolen kappaleet on nimetty sellaisenaan Blaken runojen ja maalausten mukaan.


title: Visionary

text: Sovitukset ovat Rod Edwardsin ja Roger Handin käsialaa, paitsi "From the Four Winds", jonka on sovittanut Joel Lazar. Musiikkikustantaja on Essex Music International Ltd.sekäJousiryhmän johtaja on Pat Halling ja sopimusosapuoli George Hamer.


title: Visionary

text: Äänittäjänä on toiminut Gareth Edwards Wessex Studiosin luvalla. Masteroinnin on tehnyt Harry Fisher Deccan studioilla.


title: Visionary

text: Tuotanto-oikeudet on omistanut Noeland Productions.


title: Visionary

text: Markkinoinnista on vastannut The Decca Record Company Limited, Decca House, 9 Albert Embankment London, SE1 7SW.


title: Visionary

text: LP-levyn kannen on painanut Englannissa Senol Printing Limited. Kansitaiteen suunnittelusta on vastannut Dobney Johnson Studios, ja kansikuvan on tehnyt Chris Sharville. Kirjoitustaide on Diane Poncherin käsialaa.


title: Visionary

text: LP-levyn mukana on erillinen paperiarkki, jonka kuvapuolella on Chris Hopperin ottama valokuva Gordon Giltrapista soittamassa kaksikaulaista kitaraa. Lehtisen on painanut Englannissa Record Graphics Ltd.


title: Visionary

text: LP-levyn lisäksi albumi on ilmestynyt C-kasettina, jonka luettelotunnus on KTRIX 2.


title: Visionary

text: Alan Freeman: "... very simply, for me, Visionary is a vivid, personal, listening experience."


title: Visionary

text: Albumin ilmestymisen aikoihin The Gordon Giltrap Band on ollut kotimaassaan kiertueella Renaissancen lämmittely-yhtyeenä sekä myös pääesiintyjänä².


title: Egan

text: Egan on muun muassa seuraavien henkilöiden sukunimi:


title: Vuoden kirjateko -palkinto

text: Vuoden kirjateko -palkinto on palkinto, joka myönnetään Suomessa joka vuosi jollekulle henkilölle tai jollekin laajemmalle taholle kirjan tai kirjatietouden hyväksi tehdystä työstä. Palkinto perustettiin, jotta muutkin kirja-alan toimijat kuin kirjailijat voisivat saada tunnustusta työstään. Tunnustuspalkinnon perustivat Vanhan kirjallisuuden ystävät ry ja sanomalehti Keskisuomalainen.


title: Vammalan ammattikoulu

text: Vammalan ammattikoulu on osa SASKY koulutuskuntayhtymää ja yksi kolmesta Sastamalan oppilaitoksesta. Sastamalan oppilaitosten opetustehtävän tavoitteena on osaavan työvoiman saattaminen avoimille työmarkkinoille.


title: Vammalan ammattikoulu

text: Vammalan ammattikoulu on toisen asteen ammatillinen oppilaitos, jossa voi suorittaa ammatillisia perustutkintoja mm. seuraavilla aloilla:Ammattikoulun uusimpien tilojen joukkoon kuuluu vuonna 2012 käyttöön vihitty Vexve Areena, jonka tiloissa sijaitseva 130-paikkainen ravintola Warelius toimii kokki- ja tarjoilijaopiskelijoiden opetustilana.


title: Vammalan ammattikoulu

text: Oppilaitoksessa koulutusta IW –kansainväliseen hitsaustutkintoon.


title: Vammalan ammattikoulu

text: Opintojen ohella opiskelijoilla on mahdollisuus suorittaa ammattiosaajan työkykypassi -opintokokonaisuus.


title: Vammalan ammattikoulu

text: Vammalan ammattikoulu


title: River-luokka (vartiolaiva)

text: River-luokka on Britannian kuninkaallisen laivaston neljän aluksen muodostama ulkovartiolaivaluokka.


title: River-luokka (vartiolaiva)

text: Aluksista kolme ensimmäistä tilattiin Vosper Thornycroftilta toukokuussa 2001. Tilaus tehtiin osana Britannian kuninkaallisen laivaston hanketta tulevaisuuden ulkovartiolaivoista (, mikä oli seurausta Vosper Thornycroftin tarjouksesta korvata viisi palveluksessa olevaa Island-luokan alusta kolmella uudella taloudellisemmalla ja toimintavarmemmalla aluksella.


title: River-luokka (vartiolaiva)

text: Suunnittelu perustui Vosper Thornycroftin tekemään EEZ Management Vessel -konseptiin, jonka tavoitteena oli luoda yksinkertainen ja merikelpoinen useaan erilaiseen matalan kriisinajan tehtävään kykenevä alus. Näitä tehtäviä olisivat esimerkiksi merialueiden ja kalastuksen valvonta. Tuloksena syntyi suhteellisen suuri 80 metrinen ja 1 800 tonnin uppouman alus, jossa noudatettiin pääosin kauppamerenkulun valmistusmenetelmiä.


title: River-luokka (vartiolaiva)

text: VT Groupin mielestä alustyypillä saattaisi olla vientimarkkinoita, mikäli sen varustusta parannettaisiin. Luokkaan pohjautuvaa helikopterikentällä varustettua alusta tarjottiin Uuden-Seelannin laivastolle tehtäessä tarjousta Project Protectoriin. Kuninkaallinen laivasto teki saman aikaisesti tarjouspyynnön Falklandinsaarille sijoitettavasta vartioaluksesta.


title: River-luokka (vartiolaiva)

text: VT Group esitti Britannian puolustusministeriölle mahdollisuutta korvata Falklandinsaarille sijoitetut Castle-luokan alukset yhdellä River-luokkaan pohjautuvalla helikopterikentän ja parannetun käyttöasteen aluksella. Tästä seurasi vuonna 2004 toteutettu tarjouskilpailu, joka perustui varsinaisesta River-luokasta tehtyyn eli valmistaja kustantaa aluksen hankinnan ja vuokraa sen huoltosopimuksella puolustusministeriölle viideksi vuodeksi. Huoltosopimuksen tulee taata 282 vuorokauden vuotuinen käyttöaste.


title: River-luokka (vartiolaiva)

text: "HMS Clyde" on muista River-luokan aluksista poiketen varustettu helikopterikentällä, kaukovalvontatutkalla, taistelunjohtojärjestelmällä sekä vahvemmalla aseistuksella. Lisäksi ylläpitoa on helpotettu parantamalla pääsyä huoltoa vaativiin tiloihin, toisiojärjestelmien käyttöönotto takaamaan käyttöastetta ja parempaa teräslaatua vähentämään korroosion aiheuttamia haittoja.


title: River-luokka (vartiolaiva)

text: Laivasto tilasi BAE Systemsiltä 348 miljoonalla punnalla kolme uutta alusta, jotka valmistetaan Clyden alueella. Uudet alukset on varustettu AgustaWestland EH-101 Merlinin kestävällä helikopterikannella ja niiden pituus on 90,5 metriä ja leveys 13 metriä. Aseistuksena aluksilla on 30 millimetrin kanuuna. Alukset kykenevät toimimaan merellä 35 vuorokautta toimintamatkan ollessa 4 500 merimailia ja niiden maksiminopeus on 24 solmua.


title: River-luokka (vartiolaiva)

text: Ensimmäinen "HMS Forth", jonka rakennustyöt alkoivat 10. lokakuuta 2014, on tarkoitus ottaa palvelukseen 2017 ja kaksi muuta "HMS Medway" ja "HMS Trent" myöhemmin.


title: Kiinanpukinpensas

text: Kiinanpukinpensas ("Lycium chinense") on pukinpensaiden sukuun kuuluva laji. Se on kesävihanta pensas, joka kasvaa 2–2,5 metriä korkeaksi. Kukat ovat kaksineuvoisia ja kasvi kukkii kesäkuulta elokuulle. Kasvi viihtyy aurinkoisella paikalla hyvin vettä läpäisevässä hiekka-, hieta- tai savipitoisessa maassa, joka on neutraali tai hapan. Se kestää jopa -23° c lämpötilaa. Siemenet pitää esikasvattaa aikaisin keväällä sisätiloissa. Kiinanpukinpensasta on käytetty lääkintään 2000 vuoden ajan. Hedelmillä ja juurilla on elinikää pidentäviä vaikutuksia. Lehtiä puolestaan voidaan käyttää teehen. Kiinanpukinpensas sekoitetaan usein sen läheiseen sukulaiseen pukinpensaaseen.


title: Puukko (täsmennyssivu)

text: Puukko tarkoittaa seuraavia:


title: Cinema (lehti)

text: Cinema oli vuosina 1936–1956 ilmestynyt italialainen elokuva-alan aikakauslehti.


title: Cinema (lehti)

text: Benito Mussolinin pojan Vittorion vuosina 1938–1943 johtama "Cinema" oli fasistisen Italian tärkeimpiä elokuvalehtiä. Taustastaan huolimatta se oli avoin myös vasemmistolaisille mielipiteille. Vuodesta 1941 lähtien lehdessä vaikutti Giuseppe De Santisin johtama kriitikkoryhmä, jonka toiminta johti osaltaan italialaisen neorealismin syntyyn.


title: Cinema (lehti)

text: Toisen maailmansodan jälkeen "Cinema" jatkoi ilmestymistään vuonna 1948 tarjoten jälleen foorumin erilaisille elokuvateoreettisille näkemyksille. Ajan mittaan se muuttui kuitenkin tavanomaisemmaksi elokuvalehdeksi. Lehden vuonna 1955 alkanut kolmas ilmestymiskausi päättyi jo seuraavana vuonna.


title: Andrej Babiš

text: Andrej Babiš (s. 2. syyskuuta 1954 Bratislava) on tšekkiläinen poliitikko ja liikemies, joka toimi Tšekin valtiovarainministerinä 2014–2017 ja nousi perustamansa ANO 2011 -puolueen vaalivoiton myötä maan pääministeriksi vuoden 2017 lopulla. Babišin ANO-puolueen juuret ovat kansanliikkeessä "tyytymättömien kansalaisten toimintaryhmä" ().


title: Andrej Babiš

text: Babiš oli valtiovarainministerinä sosiaalidemokraattien Bohuslav Sobotkan hallituksessa 2014–2017. Keväällä 2017 Babišia syytettiin veronkierrosta ja muista talousepäselvyyksistä. Pääministeri Sobotka vaati hänen erottamistaan. Kesti kaksi viikkoa ennen kuin presidentti Miloš Zeman suostui tähän. Babiš vakuutti ettei ollut tehnyt mitään väärää ja Sobotkan ja sosiaalidemokraatien piti uhata presidenttiä perustuslaillisella oikeudella. Babišin seuraajaksi tuli samaa puoluetta edustava entinen Microsoftin johtaja Ivan Pilný.


title: Andrej Babiš

text:
Babišin kohtaamien rikostutkimusten sanotaan johtuneen hänen ANO-puolueensa kannatuksen noususta ja sosiaalidemokraattien putoavasta kannatuksesta.
Vähän ennen vaaleja myös Slovakian korkein oikeus päätti tutkia uudellaan Babišin väitetyt yhteydet Tšekkoslovakian StB-turvallisuuspalveluun.
Babišin johdolla ANO 2011 voitti selvällä enemmistöllä lokakuussa 2017 järjestetyt Tšekin parlamenttivaalit. ANO sai noin 30 prosenttia annetuista äänistä, kun toiseksi tullut Kansalaisdemokraattinen puolue (ODS) sai noin 11 prosenttia äänistä. Babišin vaalikampanjan teemoja olivat veronalennukset, EU-kriittisyys ja korruption kitkeminen. ANO-puolue on kuitenkin Babišin mukaan Eurooppa-myönteinen voima, joka haluaa olla aktiivinen EU:n politiikan muovaamisessa. Vaalien jälkeen hän sulki pois hallitusyhteistyön äärioikeiston ja kommunistien kanssa.


title: Andrej Babiš

text: Vaalien jälkeen Babiš muodosti ANO:n ja muutamien sitoutumattomien ministerien vähemmistöhallituksen, joka vannoi virkavalansa 13. joulukuuta 2017. Tämän jälkeen hallituksella oli 30 päivää aikaa hankkia tarvittava enemmistö parlamentissa luottamusäänestystä varten. Babišin hallitus joutui eroamaan 17. tammikuuta 2018, kun maan parlamentti antoi sille epäluottamuslauseen syyttäen pääministeriä korruptiosta. Ainoastaan Babišin oman ANO-puolueen edustajat antoivat luottamusäänestyksessä tukensa hallitukselle.


title: Andrej Babiš

text: Babiš aloitti liikemiesuransa markkinoimalla lannoitteita. Liiketoiminnasta kehittyi vähitellen Tšekin suurin maatalousyritysrypäs Agrofert. Siihen kuuluvat 200 yritystä vuokraavat suurta osaa Tšekkien viljelysmaasta. Maaliskuussa 2015 Forbes-lehti arvioi Babišin omaisuuden arvoksi noin 2,5 miljardia Yhdysvaltain dollaria.


title: Venäläinen nationalismi

text: Venäjällä on monenlaisia, keskenään ristiriitaisia isänmaallisia tai muukalaisvastaisia liikkeitä. Venäläisen nationalismin tausta on muun muassa Venäjän panslavismissa ja yleisessä nationalistisessa perinteessä.


title: Venäläinen nationalismi

text:
Venäjällä toimii kirjava joukko erilaisia nationalistisia liikkeitä, jotka saattavat vastustaa nykyistä politiikkaa. Esimerkiksi osa järjestöistä on osallistunut presidentti Vladimir Putinia vastustaville marsseille. Osaa liikkeistä yhdistää yleensä ennakkokuulo vähemmistökansoja kohtaan.
Venäläisellä nationalismilla on 2010-luvun puolivälissä kolme ulottuvuutta. Yksi venäläisten nationalistien ryhmä haluaa palauttaa Neuvostoliiton. Toinen ryhmä edustaa äärinationalismia ja vierastavat ei-venäläisiä kansoja ja kulttuureja. Kolmannessa ryhmässä kannatetaan Suur-Venäjän luomista ja Venäjän laajentamisesta. Nationalismi on synnyttänyt maassa muukalaisvihaa, joka on purkautunut väkivaltaisesti etenkin kaukasialaisia vierastyöläisiä kohtaan. Oppositiopoliitikko Aleksei Navalnyi on osallistunut kansallismielisiin marsseihin ja vaatinut Keski-Aasiasta tulevan maahanmuuton rajoittamista. Venäjän valtiollinen media on leimannut hänet radikaaliksi nationalistiksi.


title: Venäläinen nationalismi

text:
Aatteiden yhdistelmiä ovat olleet muun muassa kansallisbolševikit. Tunnettuja venäläisiä nationalisteja ovat muun muassa Vladimir Žirinovski, Dmitri Rogozin ja Aleksandr Dugin. Jyrkempää kansallismielisyyttä edustavat Aleksandr Barkašovin tyyppiset uusnatsit. Nämä tekevät Moskovassa vuosittain satoja hyökkäyksiä mm. kaukasialaisten ja keskiaasialaisten kimppuun, tappaen joka vuosi kymmeniä.
Eräs nationalismin muoto on Konstantin Krylovin edustamana Kansallisdemokraattinen puolue.


title: Venäläinen nationalismi

text: Izborskin klubi on syyskuussa 2012 perustettu Venäjän imperiumin palauttamista ajava liike. Vladimir Putinin kanssa liittoutunut moottoripyöräkerho Yön sudet edustaa jyrkän isänmaaliista venäläistä perinnettä.


title: Venäläinen nationalismi

text: Konservatiivinen, isänmaallinen kansallismielisyys on eri aikoina näkynyt eriasteisesti Venäjän hallinnossa ja oppositiossa. Perinteinen venäläinen nationalismi juontaa juurensa kukistuvan Bysantin valtakunnan vaikutteisiin 1400-luvulla. Tämän ajatuksen mukaan Venäjä oli ortodoksinen "Kolmas Rooma". Kreivi Uvarov muotoili iskulauseen "ortodoksia, itsevaltaisuus, kansallishenki". Eri syistä johtuneet juutalaisvastaiset pogromit alkoivat 1800-luvulla ja lisääntyivät Aleksanteri II:n murhan jälkeen. 1800-luvulla länsivastainen slavofilia nousi merkittäväksi aatteeksi venäläisen älymystön parissa. Niin myös Nikolai Danilevskinkin julistama panslavismi, joka kannatti slaavilaisten kansojen yhdistämistä. Keisari Aleksanteri III oli nationalisti. Vuoden 1905 vallankumousyritys nosti pintaan monia nationalistisia ryhmiä. Mustat sotniat vainosivat juutalaisia. Kun bolševikit nousivat valtaan, he vastustivat nationalismia. Josif Stalinin kaudella nationalismi nousi uudelleen suosioon 1930-luvun puolivälissä. Venäläinen kansallismielisyys palautui näkyvästi kunniaan toisessa maailmansodassa, jota kutsutaan Venäjällä ”Suureksi isänmaalliseksi sodaksi”. Sodan jälkeen virallinen kansallismielinen hehkutus hiipui ja Nikita Hruštšov ajoi sosialismin kansainvälisyyttä. 1960- ja 1970-luvuilla perinteinen nationalismi näkyi Neuvostoliitossa mm. kyläproosana ja Ilja Glazunovin taiteessa. Pinnan alla toimi pieniä nationalistisia piirejä, jotka saattoivat ottaa vaikutteita fasismistakin. 1980-luvun uudistukset nostivat pintaan mm. fasistisena pidetyn Pamjat-liikkeen. Neuvostoliiton hajotessa syntyi monia nationalistisia puolueita. Näistä tunnetuin oli Vladimir Žirinovskin johtama Venäjän liberaalidemokraattinen puolue. Moni 1990-luvun nationalistisista ryhmistä olivat kommunistis-kansallismielisiä punaruskeita tai nojasivat keisarillis-ortodoksiseen perinteeseen.


title: Venäläinen nationalismi

text: Venäjän hallitus ei virallisesti tue äärinationalistisia liikkeitä, vaan pitää niitä ääriaineksina, ”ekstremisteinä”. Putinin hallinto on pyrkinyt hillitsemään äärikansallismielisiä mielenilmauksia, mutta toisaalta Putinin hallinnon väitetään kolmannella hallintokaudellaan kääntyneen enemmän eurasianistien kannalle. Izborskin klubin ja Putinin välien väitetään lähentyneen Ukrainan tapahtumisen jälkeen. Toisaalta monet ryhmät vastustavat Putinia ja hänen politiikkaansa.


title: Venäläinen nationalismi

text: Sofi Oksasen mielestä Itä-Euroopan äärioikeiston merkittävin tukija on Venäjän valtio, joka rahoittaa äärioikeiston toimintaa eri maissa.


title: Venäläinen nationalismi

text: Rodina-puolue järjesti eurooppalaisen äärioikeiston yhteiskokouksen Pietarissa maaliskuussa 2015. Kokous oli virallisesti konservatiivien kokous. Paikalla olivat muun muassa äärioikeistolaisten Britannian kansallispuolueen, Kultaisen aamunkoiton ja NPD:n sekä itsensä fasistiseksi määrittävän Forza Nuovan edustajia. Rodina ja Venäjän keisarillinen liike pyrkivät rakentamaan kansainvälistä nationalistista verkostoa, jonka nimi on Maailman kansallis-konservatiivinen liike.


title: Bianco e Nero

text: Bianco e Nero on Italian vanhin ja tunnetuin elokuva-alan aikakauslehti.


title: Bianco e Nero

text: "Bianco e Nero" perustettiin vuonna 1937 Centro Sperimentale di Cinematografian elokuvateoreettiseksi julkaisuksi. Sen ensimmäisiä toimittajia olivat Luigi Chiarini ja Umberto Barbaro. Lehden ilmestyminen keskeytyi toisen maailmansodan takia vuonna 1944, mutta jatkui uudelleen vuonna 1947.


title: Bianco e Nero

text: Historialliseen, kriittiseen ja teoreettiseen elokuvantutkimukseen keskittynyt lehti ilmestyy nykyään neljästi vuodessa. Sen päätoimittajana työskentelee vuodesta 2013 lähtien Alberto Crespi.


title: Jimmy Thoronka

text: Jimmy Thoronka (s. 6. kesäkuuta 1994) on sierraleonelainen pikajuoksija. Hän kilpailee pääosin 100 ja 400 metrillä. 400 metrillä hänen ennätyksensä on vuoden 2010 nuorten kesäolympialaisissa Singaporessa juostu 52,83 ja 100 metrillä se on vuonna 2014 juostu 10,58. Vuonna 2013 hänet valittiin Sierra Leonen vuoden urheilijaksi.


title: Jimmy Thoronka

text: Thoronka osallistui vuoden 2014 Kansainyhteisön kisoihin, jotka järjestettiin Glasgow'ssa. Hän kilpaili siellä vain pikaviestissä ilman menestystä. Thoronkan setä kuoli kilpailuiden aikana, todennäköisesti ebolaan, joka johti siihen, että Thoronka katosi pian kilpailuiden jälkeen. Hän löytyi kuitenkin myöhemmin, mutta sai kuulla, että hänen suvustaan oli kuollut lisää henkilöitä todennäköisesti ebolaan. Hän eli koko kateissaoloaikansa pääosin Lontoon kaduilla ankarissa olosuhteissa, sillä hänen viisumiaikansa oli umpeutunut ja hän asui siis näin ollen laittomasti maassa.


title: Kutemajärvi (järvi)

text: Kutemajärvi on pienehkö järvi Kangasniemen kunnan pohjoisosassa. Se on huomattavan matala ja humuspitoinen. Järvi on 467 hehtaarin kokoinen ja sen rantaviiva on noin 33 kilometrin mittainen. Kutemajärvi laskee Alajoen kautta Härkäjärveen ja sitä kautta Kyyveteen. Kutemajärvessä on useita saaria, joista suurin on Lamposaari.


title: Paul Gerstgraser

text: Paul Gerstgraser (s. 22. toukokuuta 1995) on itävaltalainen yhdistetyn hiihtäjä. Hän edustaa SV Schwarzach-Salzburgia.


title: Paul Gerstgraser

text: Gerstgraser debytoi yhdistetyn maailmancupissa marraskuussa 2014 sijoittumalla Rukan suurmäen kilpailussa sijalle 32. Ensimmäiset maailmancupin pisteensä hän saavutti maaliskuussa 2015 Salpausselältä ollen suurmäen kilpailun 18:s. Kymmenen parhaan joukkoon hän sijoittui ensimmäisen kerran oltuaan viides Chaux-Neuvessa tammikuussa 2017. Continental Cupisa Gerstgraser on saavuttanut kaksi voittoa ja yhdeksän palkintosijaa.


title: Paul Gerstgraser

text: Gerstgraserilla on nuorten MM-kilpailuista joukkuekulta 2015, joukkuehopea 2013 ja henkilökohtainen hopea 2015. Vuonna 2011 hän voitti Philipp Orterin kanssa kultaa parisprintistä Euroopan nuorten olympiafestivaaleilta Liberecistä. Hän sai Lahden MM-kilpailuissa 2017 pronssia joukkuekilpailussa.


title: Kiertokasvit

text: Kiertokasvit (Convolvulaceae) on Solanales-lahkoon kuuluva heimo. Siihen kuuluu 85 sukua ja 2 500 lajia. Lehdet ovat yleensä yksinkertaiset, joillakin lajeilla liuskoittuneet. Kukat ovat säteittäissymmetriset ja yleensä kaksineuvoisia. Kukkien muoto on usein kierteinen ja trumpettimainen. Kiertokasveihin kuuluvia sukuja ovat humalanvieraat ja elämänlangat. Kiertokasveihin kuuluvat myös peltokierto ja karhunköynnös.


title: Kiertokasvit

text: Kiertokasvit ovat maitiaisnesteellisiä ja tavallisesti köynnöstäviä, usein silkkimäisen karvoituksen peittämiä. Lehtilaita on ehyt ja lehdet ovat kourasuonisia. Kukan verhiö on kookas ja erilehtinen, hedelmäasteella kalvomainen. Teriö on kookas, säteittäinen ja nupussa kierteisesti laskostunut (kontortti). Heteitä on viisi ja ne kiinnittyvät teriötorveen. Sikiäin koostuu kahdesta emilehdestä ja sen kussakin lokerossa on tavallisesti kaksi siemenaihetta. Hedelmä on nelisiemeninen, usein ruskea ja puutunut tai kalvomainen. Siemenet ovat huomattavan kova- ja kiiltäväkuorisia.


title: Kiertokasvit

text: Kiertokasveja voi tavata kaikkialla maapallolla.


title: Kiertokasvit

text: Kiertokasvien heimossa on 57 sukua ja 1 625 lajia, jotka muodostavat kuusi kladia eli kehityslinjaa. Lähin sukulaisheimo on koisokasvit (Solanaceae).Suvut, joilla on suomenkielinen nimi:


title: Eero Hirvonen

text: Eero Hirvonen (s. 30. tammikuuta 1996 Laukaa) on suomalainen yhdistetyn hiihtäjä. Hirvonen edustaa Jyväskylän Hiihtoseuraa.


title: Eero Hirvonen

text: Hirvonen debytoi yhdistetyn maailmancupissa maaliskuussa 2015 Salpausselällä ollen suurmäen kilpailussa 33:s. Mäkiosuuden jälkeen hän oli parhaana suomalaisena sijalla 15. Ensimmäiset maailmancupin pisteensä hän saavutti helmikuussa 2016 Salpausselällä sijoituttuaan 25:nneksi. Kymmenen parhaan joukkoon hän sijoittui ensimmäistä kertaa Rukalla marraskuussa 2016 ollen neljäs. Ensimmäisen palkintokorokesijoituksensa hän saavutti Salpausselällä tammikuussa 2017 oltuaan toinen. Kauden 2016–2017 kokonaispisteissä hän sijoittui kahdeksanneksi. Kaudella 2017–2018 hän oli Rukan toisessa kilpailussa toinen ja kolmannessa kilpailussa kolmas. Ramsaussa ja Trondheimissa hän sijoittui kolmanneksi. Klingenthalissa hän oli toinen. Maailamncupin kokonaispisteissä hän sijoittui kuudenneksi.


title: Eero Hirvonen

text: Continental Cupissa hän on saavuttanut yhden palkintosijan, toisen sijan helmikuussa 2015 Klingenthalista. Kesä Grand Prix -kilpailuissa hän on sijoittunut parhaimmillaan yhdeksänneksi Tschaggunsin henkilökohtaisessa kilpailussa elokuussa 2017 ja Oberwiesenthalin parisprintissä elokuussa 2016.


title: Eero Hirvonen

text: Hirvonen on osallistunut nuorten MM-kilpailuihin vuosina 2014, 2015 ja 2016. Paras sijoitus on joukkuekilpailun kolmas sija vuodelta 2016 Râșnovissa. Paras henkilökohtainen sijoitus on neljäs sija samoissa kisoissa. Lahden MM-kilpailuissa 2017 hän sijoittui normaalimäen Gundersen-kilpailussa yhdeksänneksi, suurmäen Gundersenissa 21:nneksi ja joukkuekilpailussa viidenneksi. Parisprinttikilpailussa hän sijoittui yhdessä Ilkka Herolan kanssa seitsemänneksi. Mäkiosuuden jälkeen he olivat kuudentena. Maalissa eroa kärkeen oli minuutti ja kymmenen sekuntia ja pronssiinkin yli minuutti. Pyeongchangin olympialaisissa 2018 hän sijoittui molemmissa henkilökohtaisissa kilpailuissa kuudenneksi. Suomi oli kuudes myös joukkuekilpailussa.


title: Pyrimetaniili

text: Pyrimetaniili (CHN) on anilinopyrimidiineihin kuuluva orgaaninen yhdiste. Yhdistettä käytetään maataloudessa fungisidina eli sienitautien hoitoon ja torjuntaan erityisesti harmaahometta vastaan.


title: Pyrimetaniili

text: Huoneenlämpötilassa pyrimetaniili on valkoista tai kellertävää kiteistä ainetta. Se liukenee vain niukasti veteen ja paremmin orgaanisiin liuottimiin kuten heksaaniin, tolueeniin, asetoniin ja etyyliasetaattiin. Pyrimetaniili on laajakirjoinen fungisidi ja sen sienten kasvua estävä vaikutus perustuu metioniinin biosynteesissä tarvittavan entsyymin kystationiini-β-lyaasin inhibiitioon.


title: Pyrimetaniili

text: Pyrimetaniili aiheuttaa hengityselimien, silomien ja ihon ärsytystä. Se saattaa myös olla karsinogeeninen.


title: Pyrimetaniili

text: Pyrimetaniilia voidaan valmistaa usealla tavalla. Käytettyjä tapoja ovat muun muassa 2-bromi-4,6-dimetyylipyrimidiinin ja aniliinin välinen reaktio, asetyyliasetonin ja urean muodostaman kondensaatiotuotteen reaktio aniliinin kanssa ja fenyyliguanidiinisuolan ja asetyyliasetonin välinen kondensaation emäksen läsnä ollessa.


title: Pyrimetaniili

text: Pyrimetaniilia käytetään erityisesti harmaahomen torjuntaan viinirypäle-, mansikka-, kurkku-, hedelmä- ja koristekasviviljelmillä. Yhdiste tehoaa myös "Aspergillus"-suvun homeisiin ja muun muassa päärynoiden ja omenien hedelmärupea aiheuttaviin "Venturia"-suvun sieniin. Pyrimetaniilin teho harmaahometta vastaan on hyvä, mutta sitä ei suositella käytettäväksi toistuvasti saman kasvukauden aikana resistenssin kehittymisen vuoksi. Yhdisteen haittapuolena on myös sen suhteellisen korkea fytotoksisuus. Pyrimetaniili tuotiin markkinoille vuonna 1992.


title: John Conroy

text: Sir John Ponsonby Conroy (21. lokakuuta 1786 Wales – 1854) oli britti-armeijan upseeri ja Viktoria Saksi-Coburg-Saalfeldin neuvonantaja, jota tämän tytär nuori prinsessa Viktoria vihasi. Conroyn vanhemmat olivat John Ponsonby Conroy ja Margaret Wilson, jotka olivat irlantilaisia. Hän toivoi, että kuningas Vilhelm IV kuolisi. Hän aikoi tehdä itsestään sihteerin. Kuningas Vilhelmin kuollessa vuonna 1837 Viktoriasta tuli kuningatar 18-vuotiaana, eikä hän halunnut olla tekemisissä Conroyn kanssa.


title: Dimitri Bascou

text: Dimitri Bascou (s. 20. heinäkuuta 1987 Schœlcher, Martinique) on martiniquelaissyntyinen ranskalainen aitajuoksija, olympiamitalisti ja Euroopan-mestari, joka kilpailee 110 metrin aidoissa. Hänen ennätyksensä on kesäkuussa 2014 Tomblainessa juostu 13,25. 182 senttimetriä pitkä ja 72 kilogrammaa painava Bascou edustaa Racing CF:ää.


title: Dimitri Bascou

text: Bascou on saavuttanut sisäratojen EM-kilpailuista hopeaa 60 metrin aidoista vuonna 2015. Vuoden 2012 kesäolympialaisissa Lontoossa Bascou jäi semifinaaleihin 110 metrin aidoissa. MM-kilpailuissa Bascou on kilpaillut kolmesti, vuosina 2009, 2011 ja 2015 ollen parhaimmillaan finaalin viides Pekingissä vuonna 2015. Kolmesti EM-kilpailuihin osallistunut Bascou sijoittui Zürichissä 2014 110 metrin aitajuoksussa alun perin kolmanneksi, mutta hänen suorituksensa hylättiin toisen kilpailijan estämisen takia.


title: Dimitri Bascou

text: Vuoden 2016 sisäratojen MM-kilpailuista Portlandista Bascou saavutti pronssia 60 metrin aidoista. Saman vuoden EM-kilpailuissa Amsterdamissa Bascou juhli kultaa ajalla 13,25. Vuoden 2016 kesäolympialaisissa Rio de Janeirossa Bascou saavutti pronssia ajalla 13,24.


title: Dimitri Bascou

text: Välimeren kilpailuista Bascoulla on yksi hopea.


title: Dimitri Bascou

text: Ulkoradoilla


title: Dimitri Bascou

text: Sisäradoilla


title: Jouni Tähti

text: Jouni Tähti (s. 4. huhtikuuta 1968 Kaarina) on suomalainen vammaisurheilija. Hän pelaa pyörätuolibiljardia.


title: Jouni Tähti

text: Tähti on 9-pallon viisinkertainen maailmanmestari vuosilta 2003, 2009, 2010, 2011 ja 2013. Hopeaa hänellä on vuodelta 2012 ja pronssia vuodelta 2014. Hän on saavuttanut mitalin jokaisessa MM-turnauksessa, johon hän on osallistunut. EM-kilpailuista Tähti on saavuttanut peräti 16 EM-kultaa ollen yksi kaikkien aikojen menestyneimpiä pelaajia lajissaan. Tähti on pelannut biljardia kahdeksanvuotiaasta, eli vuodesta 1976 asti.


title: Max Salminen

text: Max Salminen (s. 22. syyskuuta 1988 Lund) on ruotsalainen kilpapurjehtija ja olympiavoittaja. Nykyisin Salminen kilpailee pääosin finnjolla-luokassa. 197 senttimetriä pitkä ja 104 kilogrammaa painava Salminen edustaa tukholmalaista KSSS-seuraa.


title: Max Salminen

text: Salminen saavutti olympiakultaa star-luokasta yhdessä Fredrik Lööfin kanssa vuoden 2012 kesäolympialaisista Lontoosta. Salmisella on myös yksi EM-hopea star-luokasta vuodelta 2012. Salmisen valmentajana toimii Dayne Sharp.


title: Max Salminen

text: Salmisen isoisä on kotoisin Suomesta. Tästä huolimatta hän ei kuitenkaan puhu ollenkaan suomea. Salminen puhuu ruotsin lisäksi englantia, tanskaa, italiaa ja espanjaa.


title: Jeesuksen ilmestymiset

text: Jeesuksen ilmestymiset on Jeesuksen ylösnousemusta seuranneita tapahtumia, joissa ylösnoussut Jeesus ilmestyi opetuslapsilleen ja läheisille henkilöille. Tapahtumia on kuvattu Raamatun kaikissa Evankeliumeissa. Apostolien teoissa on kuvaus Jeesuksen ilmestymisestä Paavalille. Myös Ilmestyskirjassa on kuvaus kuinka Jeesus ilmestyy Johannekselle. Raamatun mukaan Jeesus tulee ilmestymään uudelleen maailman loppuvaiheissa.


title: Jeesuksen ilmestymiset

text: Pietari oli ensimmäinen opetuslapsista, joka tuli haudalle, kun, kun he kuulivat Jeesuksen heränneen kuolleista. Simon Pietari meni hautaan ja katseli siellä olevia käärinliinoja. Jeesuksen kasvoja peittänyt hikiliina ei ollut käärinliinojen vieressä vaan erillään, omana käärönään. Opetuslapset lähtivät haudalta majapaikkaansa.


title: Jeesuksen ilmestymiset

text: Jeesus ilmestyi ensimmäisenä Maria Magdaleenalle. Hän seisoi haudan ovella ja itki. Naisten mennessä hautaan sisään, he näkivät nuoren henkiön, enkelin puettuna pitkään valkeaan vaatteeseen, istumassa haudan sisällä. Naiset kumartuivat maahan ja enkeli kysyi heiltä, "Miksi te etsitte elävää kuolleitten joukosta? Ei hän ole täällä, hän on noussut ylös. Muistakaa, kuinka hän puhui teille vielä ollessaan Galileassa, sanoen: 'Ihmisen Poika pitää annettaman syntisten ihmisten käsiin ja ristiinnaulittaman, ja hänen pitää kolmantena päivänä nouseman ylös'". Enkeli sanoi heille myös, "Katso, tässä on paikka, johon he hänet panivat. Mutta menkää ja sanokaa hänen opetuslapsillensa ja Pietarille: 'Hän menee teidän edellänne Galileaan; siellä te saatte hänet nähdä, niinkuin hän teille sanoi'." Haudan sisällä näkyi nyt kaksi enkeliä istumassa siinä missä Jeesuksen ruumis oli ollut. Enkelit kysyivät Marialta, miksi hän itki. Maria vastasi: "Minun Herrani on viety pois, enkä tiedä, minne hänet on pantu." Tämän sanottuaan hän kääntyi ja näki Jeesuksen seisovan takanaan, mutta ei tajunnut, että se oli Jeesus. Jeesus sanoi hänelle: "Mitä itket, nainen? Ketä sinä etsit?" Maria luuli Jeesusta puutarhuriksi ja sanoi: "Herra, jos sinä olet vienyt hänet täältä, niin sano, minne olet hänet pannut. Minä haen hänet pois." Silloin Jeesus sanoi hänelle: "Maria." Maria kääntyi ja sanoi: "Rabbuuni!" -- se on hepreaa ja merkitsee: opettajani. Jeesus sanoi: "Älä koske minuun. Minä en vielä ole noussut Isän luo. Mene sinä viemään sanaa veljilleni ja sano heille, että minä nousen oman Isäni ja teidän Isänne luo, oman Jumalani ja teidän Jumalanne luo." Ulos tultuaan he pakenivat haudalta, koska heidät oli vallannut vavistus, ilo ja hämmästys, eivätkä sanoneet kenellekään mitään, koska he pelkäsivät. Maria Magdaleena vei sanan niille, jotka olivat olleet Jeesuksen kanssa ja jotka nyt murehtivat ja itkivät. Mutta kun he kuulivat, että hän eli ja että Maria oli hänet nähnyt, eivät he uskoneet Mariaa.


title: Jeesuksen ilmestymiset

text: Sen jälkeen Jeesus toisenmuotoisena ilmestyi kahdelle heistä, heidän kävellessään, matkalla maakylään. Hekin menivät ja veivät sanan toisille; mutta nämä eivät uskoneet heitäkään.


title: Jeesuksen ilmestymiset

text: Vihdoin hän ilmestyi myös niille yhdelletoista opetuslapselle heidän ollessaan aterialla. Jeesus nuhteli heidän epäuskoaan ja heidän sydämensä kovuutta, kun he eivät olleet uskoneet niitä, jotka olivat nähneet hänet ylösnousseeksi. Jeesus antoi opetuslapsille lähetyskäskyn sanoen, "Menkää kaikkeen maailmaan ja saarnatkaa evankeliumia kaikille luoduille. Joka uskoo ja kastetaan, se pelastuu; mutta joka ei usko, se tuomitaan kadotukseen. Ja nämä merkit seuraavat niitä, jotka uskovat: minun nimessäni he ajavat ulos riivaajia, puhuvat uusilla kielillä, nostavat käsin käärmeitä, ja jos he juovat jotakin kuolettavaa, ei se heitä vahingoita; he panevat kätensä sairasten päälle, ja ne tulevat terveiksi." Tämän jälkeen Jeesus nousi ylös Taivaaseen.


title: Jeesuksen ilmestymiset

text: Jeesuksen läheisimmät opetuslapset, 11 apostolia, sekä Paavali (entinen Saulus) todistivat kansalle Jeesuksen elämästä hänen kuolemansa jälkeen. Tärkeäksi osaksi heidän sanomaansa muodostui myös Jeesuksen henkilökohtainen ilmestyminen heille. Pietari hurmoksellisessa tilassa julisti kansalle, että Jumala oli valinnut heidät todistamaan Jeesuksen nousseen kuolleista merkkinä siitä, että Jeesuksella olisi valta kuoleman jälkeiseen elämään ja että Jeesus olisi Vanhan Testamentin kirjoissa luvattu Messias."Ja me olemme kaiken sen todistajat, mitä hän teki juutalaisten maassa ja Jerusalemissa; ja hänet he ripustivat puuhun ja tappoivat. Hänet Jumala herätti kolmantena päivänä ja antoi hänen ilmestyä, ei kaikelle kansalle, vaan Jumalan ennen valitsemille todistajille, meille, jotka söimme ja joimme hänen kanssaan sen jälkeen, kun hän oli kuolleista noussut. Ja hän käski meidän saarnata kansalle ja todistaa, että hän on se, jonka Jumala on asettanut elävien ja kuolleitten tuomariksi. Hänestä kaikki profeetat todistavat, että jokainen, joka uskoo häneen, saa synnit anteeksi hänen nimensä kautta." Raamatun apostolien tehtävä oli ihme- ja kertomusperinteen muistaminen ja säilyttäminen sellaisena kuin he olivat sen nähneet ja kuulleet. Seurakunnan kasvaessa tuli ajankohtaiseksi kirjoittaa tämä apostolien muistitieto evankeliumiksi. Evankeliumien syntymäaika on epävarma, mutta sisällön katsotaan kristittyjen keskuudessa koostuvan yhä tänä päivänä Jeesuksen omista sanoista ja teoista, jonka apostolit säilyttivät. Jeesuksen ilmestymistä lihassa eli ihmisenä on kuvattu Uuden testamentin kirjallisuudessa mm. valkeuden ilmestymisenä pakanoille (Luuk. 2:32), poistaakseen synnin oman uhrautumisensa kautta häneen uskovista (Hepr. 9:26) ja perkeleen tekojen tyhjäksi tekemisenä (1. Joh. 3:8).


title: Jeesuksen ilmestymiset

text: Jeesuksen henkilökohtainen ilmestyminen Saulukselle, joka vainosi alkukristittyjä, johti hänen kääntymiseensä entisestä vainoojasta kristityksi. Raamattujen Apostolien teot kuvailevat Saulin kuulleen Jeesuksen kysymyksen häneltä: "Miksi sinä vainoat minua?" ja nähneen samalla voimakkaan valonleimahduksen, jonka jälkeen hän sokeutui kolmeksi päiväksi ja rukoili Jumalaa avaamaan hänen silmänsä. Paavali tapasi myöhemmin Jumalan lähettämän Ananiaan, jonka rukoillessa hän sai näkönsä takaisin ja kutsumuksen profeetallisten sanojen kautta. Paavalin kokema ilmestys oli hyvin erilainen, sillä aiemmin Jeesus oli ilmestynyt opetuslapsilleen, jotka uskoivat Jeesuksen olevan luvattu Messias. Paavali ei pitänyt lähtökohtansa tähden sopivana edes verrata häntä muihin apostoleihin, vaan sanoi olevansa "apostoleista vähäisin". Ilmestyminen vaikutti Paavaliin voimakkaasti ja myöhemmin hän saarnasi samaa Kristusta pakanakansoille kuten toiset apostolit. Paavali kertoi saaneensa evankeliumin Kristukselta, joka oli ilmestynyt hänelle henkilökohtaisesti ja ilmoittanut sen hänelle.


title: Tappipunkit

text: Tappipunkit (Tarsonemidae) on hämähäkkieläinten heimo, johon kuuluu yli 500 lajia, jotka on jaettu noin 40 sukuun. Jotkut lajit ovat hyönteisten loisia, jotkut syövät sieniä ja jotkut elävät kasveilla. Heimoon kuuluu monia hyötykasvien tuholaisia.


title: Tappipunkit

text: Tappipunkit ovat erittäin pieniä, joten niitä on tuholaisina vaikea löytää muuten kuin niiden aiheuttamien vikojen perusteella. Ne saavat lehdet käpristymään ja aiheuttavat ruskeita, korkkimaisia muodostelmia.


title: Tyne (täsmennyssivu)

text: Tyne voi merkitä seuraavia asioita:


title: Torrey Canyon

text: Torrey Canyon oli suuri säiliöalus, joka haaksirikkoutui Britannian aluevesillä Cornwallin rannikolla maaliskuussa 1967. Alus purjehti mukavuuslipulla Liberian rekisterissä, mutta aluksen omisti yhdysvaltalainen Unocal Corporation ja lastin omisti British Petroleum.


title: Torrey Canyon

text: "Torrey Canyon" ajoi kivikkoon Land's Endin ja Scillysaarten välillä. Onnettomuutta seuranneina viikkoina öljy levisi sekä Britannian että Ranskan Normandian rannikoille. Yli 20 000 merilintua tahriutui öljyyn.


title: Torrey Canyon

text: "Torrey Canyonin" suuronnettomuuden jälkeen vuonna 1967 paljastui todellinen ympäristöuhka, jonka säiliöalusliikenteen nopea lisääntyminen ja alusten koon kasvu aiheuttivat. "Torrey Canyonin" suuronnettomuuden jälkeen Euroopan kansalaisten asenne muuttui aiemmasta vastahakoisesta hyväksynnästä, jonka mukaan saastuminen on se hinta, joka taloudellisesta kehityksestä on maksettava, sellaiseksi, ettei öljyvuotoja enää suvaita ja että ne aiheuttavat syvää paheksuntaa.


title: Torrey Canyon

text:
Liberian lipun alla purjehtineen säiliöalus "Torrey Canyonin" kantavuus oli 120 000 dwt. Alus teki pohjakosketuksen Seven Stones -riutalla Land’s Endin ja Scillysaarten välillä 18. maaliskuuta 1967.
"Torrey Canyonin" onnettomuuden jälkeen IMO:ssa laadittu toimintasuunnitelma konkretisoitui useina yleissopimuksina, jotka kattoivat onnettomuuden myötä ilmi tulleet oikeudelliset ja toiminnalliset ongelmat.


title: Toveruus

text: Toveruus ("Kameradschaft" eli "La tragédie de la mine") on G. W. Pabstin ohjaama saksalainen elokuva vuodelta 1931.


title: Toveruus

text: "Toveruus" oli Pabstin viimeinen Saksassa tekemä elokuva. Se ei saanut yleisöltä vastakaikaikua, ja lisäksi se kiellettiin natsien noustua valtaan. Niinpä Pabst siirtyi Ranskaan, jossa hän ohjasi kevyitä melodraamoja, kunnes toisen maailmansodan jälkeen palasi vakavampiin aiheisiin.


title: Toveruus

text: Elokuva kertoo kaivostyöläisten solidaarisuudesta yli valtakunnanrajan. Kun Ranskassa sattuu kaivosonnettomuus, saksalaiset rientävät avuksi, ja lähes kaikki saadaan pelastetuksi. Tarinan taustalla on tositapahtuma, vuonna 1906 Pohjois-Ranskan Courrièresissa sattunut kaivosonnettomuus, jossa kuitenkin kuoli yli tuhat ihmistä, joukossa lapsia.


title: Just Cause

text: Just Cause voi tarkoittaa ainakin seuraavia:


title: MM-rallikausi 1990

text: MM-rallikausi 1990 oli järjestyksessään rallin maailmanmestaruussarjan 18. kausi. Kilpailukanteri oli sama kuin edellisenä vuonna, mutta Monte Carlo -ralli palasi kauden avauskilpailuksi omalle paikalleen. Uuden-Seelannin ralli ja Norsunluurannikon ralli eivät kuuluneet valmistajien maailmanmestaruussarjaan, mutta kuljettajat keräsivät pisteitä myös näistä osakilpailuista.


title: MM-rallikausi 1990

text: Maailmanmestaruuden vei tänä vuonna espanjalainen Carlos Sainz Toyota Celicallaan, ennen ranskalaista Didier Auriolia ja Juha Kankkusta. Mestaruus oli Sainzille ensimmäinen ja hän oli tuolloin 28-vuotias. Martini Lancia vei valmistajien mestaruuden ennen Toyota Team Europea sekä Mitsubishi Ralliartia.


title: MM-rallikausi 1990

text: Kaudelle 1990 FIA määräsi kaikkiin A-ryhmän autoihin 40 millimetrin kuristimen turboahtimen imupuolelle. Tällä pyrittiin varmistamaan etteivät moottoritehot nouse yli sääntöjen määräämään 300 hevosvoiman.


title: Kaappo Sutki

text: Kaappo Sutki (24. huhtikuuta 1843 Kauhava – toukokuussa 1889 Siperiassa) oli suomalainen suurvaras, joka tuli tunnetuksi 1870-luvun alkupuolella useista onnistuneista vankilapaoistaan. Sutki vaikutti pääasiassa Etelä-Pohjanmaalla, mutta hän liikkui myös Hämeessä, Uudellamaalla ja Keski-Suomessa.


title: Kaappo Sutki

text: Liisa Kaapontyttären aviottomana lapsena Kauhavan Alakylän Pernaan talossa syntynyt Kaappo Sutki joutui 4-vuotiaana äitinsä kuoltua Kauhavan kirkonisännöitsijän Juho Lillströmin taloon huutolaiseksi ja oli siellä 15-vuotiaaksi saakka. Hän oli sitten renkinä Kauhavan taloissa sekä Ylihärmän Keskikylässä Lööperin talossa, mutta ryhtyi sitten 1865 viettämään kiertelevää elämää johon kuuluivat myös varkaudet.


title: Kaappo Sutki

text: Sutki vangittiin ensimmäisen kerran 1866 Vaasassa väärän rahan kauppaamisesta. Sutki syyllistyi 1860-luvun lopulla useisiin varkauksiin, ja hän karkasi useita kertoja tutkintavankeudesta, muun muassa Tampereen vankihuoneesta elokuussa 1867. Hänellä oli muun muassa hallussaan useita väärennettyjä papintodistuksia. Vuonna 1871 Sutki vietiin Kuopion lääninvankilaan, josta hän onnistui kuitenkin taas pakenemaan syyskuussa 1872. Seuraavaksi Sutki vietiin Vaasan lääninvankilaan, josta hän taas onnistui karkaamaan huhtikuussa 1874. Hämeenlinnan vankilassa ollessaan Sutki kirjoitti omaelämäkertansa, joka ei ole kuitenkaan säilynyt.


title: Kaappo Sutki

text: Vuonna 1875 Sutki anoi vankeusrangaistuksensa muuttamista Siperiaan karkoitukseksi. Anomukseen suostuttiin, ja kesällä 1875 Siperiaan lähtenyt Sutki eli loppuelämänsä Siperiassa Minusinskin piirikunnassa suomalaisten ja virolaisten asuttamassa siirtokunnassa, jossa hän toimi suutarina. 1880-luvulla Siperiaan karkoitettuna ollut Matti Haapoja asui vuodesta 1886 Sutkin luona, ja Haapojan väitetään surmanneen Sutkin. Sutki kuoli Siperiassa muutama viikko ennen helluntaita 1889.


title: Daphniphyllaceae

text: Daphniphyllaceae on kasviheimo koppisiemenisten Saxifragales-lahkossa. Heimon ainoa suku on "Daphniphyllum".


title: Daphniphyllaceae

text: Kasvit ovat ainavihantia ja karvattomia puita tai pensaita, joihin kerääntyy alumiinia, ja jotka sisältävät eräitä iridoideja ja alkaloideja. Lehdet sijaitsevat valekiehkuroissa kierteisesti ja ovat ehytlaitaisia, sulkasuonisia ja korvakkeettomia, usein alta harmahtavia; ruotien pituus vaihtelee samassakin versossa. Pienet kukat ovat perällisiä, yksineuvoisia ja sijaitsevat huiskilomaisissa kukinnoissa. Kehä on yksikiehkurainen ja enemmän tai vähemmän verhiömäinen, siinä on 2-6 lehteä; joskus kukka on kehätön. Hedekukassa on 5-24 hedettä, joiden ponnet avautuvat raoilla; joskus on myös joutoheteitä. Emikukassa on eri- tai yhdislehtinen kehä tai kehä puuttuu, toisinaan joutoheteitä ja yhdislehtinen kehänpäällinen sikiäin, jossa on 2-4 emilehteä ja kärki- tai aksiletyyppinen istukka tai laitaistukat. Vartalot ovat lyhyitä ja käyriä, luotit melko massiivisia monisoluisine ulokkeineen. Kutakin emilehteä kohden on sikiäimessä yksi tai tavallisemmin kaksi riippuvaa siemenaihetta. Hedelmä on yksisiemeninen luumarja. Siemenissä on niukka perispermi eli ulkovalkuainen ja lyhyt alkio. Joskus esiintyy monialkioisuutta.


title: Daphniphyllaceae

text: Heimo/suku kasvaa Itä-Aasiasta Malaijien saaristoon ulottuvalla alueella.


title: Daphniphyllaceae

text: Daphniphyllaceae ja sen ainoa suku "Daphniphyllum" sisältää kymmenen lajia. Niiden systemaattinen asema on ollut epävakaa: joskus niitä on pidetty esim. tyräkkikasvien (Euphorbiaceae) tai heimon Balanopaceae sukulaisina. Nykykäsityksen mukaan ne ovat katsurakasvien (Cercidiphyllaceae) sisarryhmä Saxifragales-lahkon evoluutiopuussa.


title: Kandaharin kansainvälinen lentoasema

text: Kandaharin kansainvälinen lentoasema () on Afganistanissa sijaitseva kansainvälinen lentoasema, joka toimii sekä sotilas- että siviilikäytössä. Lentokenttä rakennettiin 1960-luvulla, mutta vuonna 2001 Afganistanin sodassa Yhdysvallat ja Iso-Britannia tuhosivat kentän. Kenttää alettiin rakentaa uudelleen vuonna 2007.


title: Pietarsaaren vesitorni

text: Pietarsaaren vesitorni on arkkitehti Lars Sonckin suunnittelema vesitorni Pietarsaaressa. Se otettiin käyttöön vuonna 1931. Korkeudeltaan torni on 60 metriä ja se sijaitsee kaupungin historiallisessa keskustassa, Etelänummikadun päässä. Vesitornin korjaus alkoi 2014 ja valmistui maaliskuussa 2015. Yleisö ei enää pääse sisälle rakennukseen.


title: Pietarsaaren vesitorni

text: Tornin sisällä on 272 porrasaskelmaa.


title: Millenarismi

text: Millenarismi on uskonnollisen, sosiaalisen tai poliittisen ryhmän tai liikkeen uskomus tulevaan suureen yhteiskuntamuutokseen, jonka jälkeen kaikki muuttuu. Toivottu muutos voi tuottaa kokonaan uudenlaisen yhteiskunnan tai palauttaa menetetyn rakenteen. Millenaristisen liikkeen voi synnyttää jonkin kansanosan kokema tyytymättömyyden tunne tai siirtomaavalloitusta seurannut kulttuurien yhteentörmäys. Käsite löytyy useista kulttuureista ja uskonnoista.


title: Millenarismi

text: Millenaristiset kultit voidaan jakaa kolmeen kategoriaan, joista kolmas on kahden ensimmäisen välimuoto. Ensimmäisen kategorian liikkeitä kutsutaan messiaanisiksi tai utopistisiksi, ja niissä tähdätään kokonaan uudentyyppisen yhteiskunnan saavuttamiseen. Messiaanisia liikkeitä esiintyy yleensä etnisesti yhtenäisten valtioiden sisällä. Ne syntyvät yleensä kriisiaikoina sellaisissa kansanosissa, joiden sosiaalinen tai taloudellinen asema on rajusti heikentynyt tai jotka kokevat niin käyneen, mistä on seurannut kollektiivisesti koettu psykologinen ahdistustila. Näille liikkeille on ominaista karismaattinen visionääri tai profeetta, joka näkee näyn ja tulkitsee sitä lähiympäristölleen sekä esittää keinot yhteisölle päästä ahdingosta. Kannattajajoukko saavuttaa hurmostilan ja sokean uskon niin oppiin kuin profeettaankin ja tämän kykyyn johdattaa yhteisö ennustettuun utopiaan.


title: Millenarismi

text: Toisen kategorian liikkeitä kutsutaan perinnäisiksi, säilyttäviksi tai nativistisiksi, ja ne pyrkivät uudelleenkonstruoimaan menetetyn sosiaalisen rakenteen. Näiden liikkeiden taustalla on kahden teknologisesti eri tasolla olevan kulttuurin yhteentörmäys. Nativistisia liikkeitä syntyy usein siirtomaavalloitusten seurauksena, kun valloittajat kieltävät perinteiset suku-, maanomistus- ja uskonnolliset instituutiot ja samalla järkyttävät alkuperäisväestön maailmankuvaa omilla raha- ja aikakäsityksillään, kehittyneillä tuotteillaan, sotilaallisella ylivoimallaan ja lähetystyöllään. Tällaisia liikkeitä ovat olleet esimerkiksi tasankointiaanien henkitanssikultti ja melanesialainen lastikultti.


title: Millenarismi

text: Millenaristisille liikkeille on yhteistä:


title: Millenarismi

text: Millenarististen liikkeiden suhde väkivaltaan on vaihdellut täydellisestä pasifismista radikaaliin militanttisuuteen. Alistettu kansa, jonka keskuudessa liike syntyi, on kuitenkin yleensä sotilaallisesti altavastaaja, joten militanttius on ollut liikkeille harvinaista. Sen sijaan liikkeille on ollut olennaista turvautuminen yliluonnollisiin voimiin, joihin voidaan vaikuttaa oikealla uskolla ja oikeilla rituaaleilla. Millenaristinen liike saa käyttövoimansa kannattajakuntansa tyytymättömyyden tunteesta, joten liike jatkaa usein toimintaansa vaikka sen perustanut profeetta katoaisikin.


title: Patrik Österholm

text: Patrik Österholm (s. 1820-luvulla – k. luultavasti 1870) oli ruotsalaissyntyinen rikollinen joka teki useita varkauksia 1860-luvulla Porin seudulla.


title: Patrik Österholm

text: Upplannista Österlövstan pitäjästä kotoisin ollut Österholm muutti Gävleen puusepän oppiin. Hän työskenteli sitten renkinä kunnes muutti 1857 Suomeen Porin tulitikkutehtaan palvelukseen. Österholm toimi tehtaalla palovartijana ja hän meni Suomessa naimisiin. Rikollisen toimintansa Österholm aloitti oman kertomansa mukaan appensa houkuttelemana. Hän teki useita varkauksia, joutui monta kertaa vangituksi ja karkasi sitten yhä uudelleen. Lopulta Österholm päätyi Turun Kakolanmäen rangaistusvankilaan josta hän kuitenkin pääsi pakenemaan lokakuussa 1867 yhdessä parin muun vangin kanssa. Österholm teki pakomatkallaan useita varkauksia ja osallistui myös postiryöstöön. Hän jäi kiinni 1868 yritettyään turhaan vaihtaa rahaksi ulkomaisia vekseleitä.


title: Patrik Österholm

text: Österholm joutui Turun linnanvankilaan ja toukokuussa 1870 hänet tuomittiin pakkotyöhön Siperiaan. Hän onnistui vielä pakenemaan mutta jäi kuitenkin pian kiinni. Österholm kuoli tiettävästi jo matkalla Siperiaan.


title: Jonna Sundling

text: Jonna Patricia Marie Sundling (s. 28. joulukuuta 1994 Uumaja) on ruotsalainen maastohiihtäjä. Hän edustaa IFK Umeå -seuraa.


title: Jonna Sundling

text: Sundling debytoi maastohiihdon maailmancupissa helmikuussa 2015 ollen Östersundin 10 kilometrin vapaan hiihtotavan kilpailussa 53:s. Ensimmäiset maailmancupin pisteensä Sundling saavutti maaliskuussa 2015 Salpausselän vapaan sprintistä sijoittuen seitsemänneksi. Kolmen parhaan joukkoon hän sijoittui ensimmäisen kerran oltuaan toinen Falunin maailmancupfinaalin vapaan hiihtotavan sprintissä maaliskuussa 2018. Ensimmäisen voittonsa hän saavutti Lillehammerin Nordic opening -tapahtuman vapaan hiihtotavan sprintissä joulukuussa 2018. Yksittäisessä maailmancupin kilpailussa hän on sijoittunut parhaimmillaan kolmanneksi Dresdenin vapaan sprintissä tammikuussa 2019


title: Jonna Sundling

text: Sundling on saavuttanut nuorten MM-kilpailuista kaksi viestikultaa, yhden sprinttikullan ja yhden viestihopean. Vuonna 2012 hän saavutti nuorten olympialaisista Innsbruckista hopeaa sprintistä.


title: Aphanopetalaceae

text: Aphanopetalaceae on parilajinen australialainen kasviheimo koppisiemenisten Saxifragales-lahkossa. Ainoa suku on "Aphanopetalum".


title: Aphanopetalaceae

text: Kasvit ovat lamoavia pensaita, joilla on korkkihuokoselliset varret ja vastakkainen lehtiasento. Lehdet ovat hammaslaitaisia ja pienikorvakkeisia. Kukinto on lehtihankainen ja viuhkomainen tai kukat sijaitsevat yksittäin. Kukkapohjus on lyhyelti maljamainen hypanthium. Verholehdet ovat kookkaita ja terämäisiä, valkoisia; terälehdet puuttuvat. Sikiäin on puoleksi kehänalainen, ja siinä on yksi lyhythaarainen vartalo ja riippuvia siemenaiheita kärki-istukassa. Hedelmä on pähkinä, jonka tyvellä on laajentunut verhiö. Pähkinän ainoassa siemenessä on käyrä alkio.


title: Aphanopetalaceae

text: Heimo/suku kasvaa Australiassa, sen länsi- ja itälaidalla.


title: Aphanopetalaceae

text: Aphanopetalaceae-heimon ainoassa suvussa on vain kaksi lajia, jotka voivat olla noin 11 miljoonaa vuotta vanhoja. Suku on viety aikoinaan kunoniakasveihin (Cunoniaceae).


title: Alina Talai

text: Alina Talai (; s. 14. toukokuuta 1989 Orša, Valko-Venäjän SNT, Neuvostoliitto) on valkovenäläinen pika-aitajuoksija, joka kilpailee 100 metrin aidoissa. Hänen ennätyksensä on vuonna 2018 Sankt Pöltenissä juostu 12,41, joka on myös Valko-Venäjän ennätys. 164 senttimetriä pitkä ja 54 kilogrammaa painava Talai edustaa Vitebskaja-seuraa.


title: Alina Talai

text: Vuoden 2015 MM-kilpailuista Pekingistä Talai saavutti pronssia Valko-Venäjän ennätyksellä 12,66. Lontoon MM-kilpailuissa 2017 hän sijoittui kuudenneksi. Talai on saavuttanut yhden pronssimitalin 60 metrin aidoista sisäratojen MM-kilpailuista vuodelta 2012 Istanbulista. Portlandin MM-hallikilpailuissa 2016 hän oli kuudes. Talai osallistui myös vuoden 2012 kesäolympialaisiin, jossa hän jäi välieriin niin 100 metrin aidoissa kuin 4 × 100 metrin sileässä pikaviestissä. Myös Rio de Janeiron olympialaisissa 2016 hän karsiutui 100 metrin aitajuoksun välierissä.


title: Alina Talai

text: Ulkoratojen EM-kilpailuista Talailla on yksi kultamitali 100 metrin aidoista Helsingistä vuodelta 2012 ja hopeaa Amsterdamista 2016. Lisäksi hän oli viides Zürichisä 2014. Sisäratojen EM-kilpailuista Talailla on kaksi kultaa: vuodelta 2013 Göteborgista ja vuodelta 2015 Prahasta sekä hopeaa vuodelta 2017 Belgradista. Pariisissa 2011 hän sijoittui viidenneksi.


title: Alina Talai

text: Kesäuniversiadeista Talai on saavuttanut hopeaa vuodelta 2013 Kazanista. Alle 23-vuotiaiden EM-kilpailuissa hän sai kultaa 2011 ja pronssia 2009. 100 metrin sileällä Talain ennätys on 11,48.


title: Egzon Belica

text: Egzon Belica (, s. 3. syyskuuta 1990 Struga, Makedonia, Jugoslavia) on makedonialainen jalkapalloilija, joka edustaa Veikkausliigassa pelaavaa FC Inter Turkua. Pelipaikaltaan hän on keskuspuolustaja.


title: Egzon Belica

text: Belica aloitti uransa vuonna 2010 Makedonian 1. liigan FK Rabotničkin riveissä. Hän pelasi kauden 2010–2011 aikana 17 ottelua. Heinäkuussa 2011 Belica siirtyi saman sarjan FK Ohridiin, jossa otteluita kertyi kauden 2011–2012 aikana niin ikään 17.


title: Egzon Belica

text: Heinäkuussa 2012 Belica siirtyi ensimmäistä kertaa urallaan ulkomaille, Romanian Liga I:n Concordia Chiajnaan. Hän pelasi seurassa kauden 2012–2013 ollen kentällä 11 ottelussa.


title: Egzon Belica

text: Elokuussa 2013 hän palasi takaisin kotimaahansa ja 1. liigan FK Shkëndijaan. Škendijassa Belica vietti yhden kauden päästen kentällä 24 ottelussa, onnistumatta kertaakaan maalinteossa. Maaliskuussa 2015 hän siirtyi Veikkausliigan FC Inter Turkuun.


title: Musta laatikko (täsmennyssivu)

text: Musta laatikko voi tarkoittaa seuraavia asioita:


title: Franziska Preuß

text: Franziska Preuß (s. 11. maaliskuuta 1994 Wasserburg am Inn) on saksalainen ampumahiihtäjä. Hän edustaa SC Haagia.


title: Franziska Preuß

text: Preuß kilpaili nuorten MM-kisoissa vuosina 2012 ja 2013. Kontiolahdella 2012 hänen paras henkilökohtainen sijoituksensa oli normaalimatkan kymmenes. Obertilliachissa 2013 hän sai pronssia normaalimatkalta ja takaa-ajosta ja hiihti kultaa voittaneessa viestijoukkueessa. Vuoden 2013 EM-kisoissa Preuß saavutti hopeaa takaa-ajossa ja kultaa viestissä. Innsbruckin nuorten talviolympialaisissa 2012 hän voitti kultaa pikakilpailusta ja kahdesta viestikilpailusta sekä hopeaa takaa-ajosta.


title: Franziska Preuß

text: Ensimmäisissa aikuisten arvokisoissaan, Sotšin olympialaisissa 2014, Preuß oli parhaimmillaan takaa-ajon 40:s ja viestin 11:s. Kontiolahden MM-kilpailuissa 2015 hän oli toinen yhteislähdössä ja hiihti toisen osuuden kultaa voittaneessa Saksan viestijoukkueessa. Sekaviestijoukkueessa hän oli kuudes, takaa-ajossa 13:s ja pikakilpailussa 14:s. Oslon MM-kilpailuissa 2016 hän sai hopeaa sekaviestissä ja pronssia naisten viestissä. Takaa-ajossa hän sijoittui kuudenneksi, yhteislähdössä kahdeksanneksi ja pikakilpailussa 14:nneksi. Pyeongchangin olympialaisissa 2018 hän sijoittui normaalimatkalla neljänneksi, viestissä kahdeksanneksi ja yhteislähdössä 12:nneksi.


title: Franziska Preuß

text: Ampumahiihdon maailmancupissa Preuß debytoi kaudella 2013–2014 ollen marraskuussa 2013 Östersundin normaalimatkalla 43:s. Ensimmäiset maailmancupin pisteet Preuß saavutti päivää myöhemmin ollen pikakilpailussa 26:s.


title: Franziska Preuß

text: Kaudella 2014–2015 Preuß sijoittui ensimmäisen kerran palkintokorokkeelle oltuaan toinen Ruhpoldingin yhteislähtökilpailussa tammikuussa 2015. Samalla kaudella hän oli Hanty-Mansijskin takaa-ajossa kolmas. Preuß voitti yhteislähtöcupin ja oli maailmancupin kokonaiskilpailussa yhdeksäs. Ensimmäisen voiton cupissa hän saavutti 20. tammikuuta 2019 Ruhpoldingin yhteislähtökilpailussa.


title: Meltosjärven kirkko

text: Meltosjärven kirkko sijaitsee Ylitornion Meltosjärven Aukimaalla, Raanujärventien eli seututien 932 läheisyydessä Iso-Meltosjärvestä ja Vähä-Meltosjärvestä hieman itään.


title: Meltosjärven kirkko

text: Kirkon rakentamista Meltosjärvelle käsiteltiin kyläkokouksessa jo 1910, mutta se rakennettiin vasta 1960-luvulla, vuonna 1954 käyttöön otetun kylähautausmaan lähelle. Arkkitehti Risto Mäkitalon suunnittelema rakennus, jossa on tilaa 200 hengelle, vihittiin käyttöön 21. joulukuuta 1969. Kirkon tiloissa ovat toimineet myös muun muassa kerhot, partio ja pyhäkoulu ja se on ollut kirkkokuoron harjoitustilana.


title: Meltosjärven kirkko

text: Kirkkoon on sijoitettu 1700-luvulla maalattu taulu "Jeesus ristillä" (130x165 cm öljymaalaus kankaalle), joka on ilmeisesti saman taidemaalarin tekemä kuin Enontekiön kirkossa olevan vastaava maalaus. Mahdollisesti kyseessä on Luulajassa syntynyt taidemaalari Holmberg, joka maalasi ns. kärsimyssarjan ja marttyyrikuvia Ruotsin Ylitornion kirkkoon.


title: Ratiopharm

text: Ratiopharm on saksalainen rinnakkaislääkeyritys, jonka omistaa israelilainen Teva Pharmaceutical Industries (Teva Group). Yrityksen suomalainen tytäryhtiö Ratiopharm Oy työllistää 80 henkilöä Suomessa. Vuonna 2010 Teva Pharmaceutical Industries osti Ratiopharmin. Kauppahinta oli 3,6 miljardia euroa. Ratiopharmista olivat olleet kiinnostuneita myös Pfizer ja Actavis Group.


title: Ratiopharm

text: Suomessa Ratiopharmilla on tytäryhtiö Ratiopharm Oy, jonka toimitusjohtaja on Tommie Jern.


title: Maskun Riviera

text: Maskun Riviera on Varsinais-Suomessa Maskun kunnan kaakkoisosassa sijaitseva hiekkakuoppa-alue. Kuopat syntyivät 1900-luvulla, kun alueelta kaivettiin hiekkaa lähialueiden useisiin merkittäviin rakennushankkeisiin. Pohjavesialueelle kaivetut kuopat täyttyivät sittemmin vedellä ja nykyisin alue on suosittu uimapaikka ja virkistysalue. Myös alueen luontoarvot ovat merkittävät.


title: Maskun Riviera

text: "Riviera"-nimi oli alun perin kansan suussa syntynyt nimitys hiekkakuoppa-alueesta, mutta nykyään se esiintyy myös alueen eri asemakaavoissa ja kartoissa. Esimerkiksi valtatie 8:aa itäpuolella reunustavat hiekkakuopat kuuluvat vuonna 1991 hyväksyttyyn 79 hehtaarin Riviera-asemakaavaan ja valtatien länsipuolinen osa vuonna 2013 hyväksyttyihin Rivieran lounaisosan yritysalueen asemakaavaan ja Rivieran yritysalueen keskuskortteliin.


title: Maskun Riviera

text: Suuria useiden hehtaarin kokoisia hiekkakuoppia, melko pieniä järviä, alueella on noin 10, minkä lisäksi on kymmeniä pienempiä muutaman tai muutamankymmen aarin kokoisia lampimaisia hiekkakuoppia. Aluetta halkoo valtatie 8 pohjois-eteläsuunnassa. Osa nykyisen valtatie 8:n länsipuolisista hiekkakuopista jää uuden Raisio–Nousiainen moottoritien ja sen liittymän alle.


title: Maskun Riviera

text: Suurin hiekkakuopista on alueen itäreunalla sijaitseva 9,8 hehtaarin Karevanlampi, joka on myös syntynyt soranoton seurauksena, mutta on erämaamaisempi ja osittain suorantainen toisin kuin muut hiekkakuopat alueella. Karevanlampea reunustaa luonnonsuojelualue Karevansuo. Toiseksi suurin vesimuodostumista on 9,74 hehtaarin pitkulainen hiekkakuoppa alueen keskellä. Muut Järvirekisterissä olevat järvet ovat kooltaan 4,3, 3,6, 3,38, 2,54, 1,74 ja 1,43 hehtaaria.


title: Maskun Riviera

text: Alue sijaitsee vedenjakajalla: Pohjoisosa kuuluu Maskunjoen valuma-alueeseen ja eteläosa Piuhanjoen valuma-alueeseen. Alueen maanpinta ja siten myös pohjaveden päävirtaussuunta viettää loivasti luoteesta kaakkoon. Pohjaveden virtauksiin vaikuttavat myös alueen hiekkakuopat ja kalliokohoutumat.


title: Maskun Riviera

text:
Rivieran hiekkakuopissa ja niiden ympäristössä tavataan useita harvalukuisia tai suojeltuja lajeja, kuten vuoden 2004 selvityksessä: harvinainen uposkasvi isovesirikko, linnuista Lintudirektiivin liitteen I lajeista muun muassa kangaskiuru, joka Rivieran viidellä parilla oli Lounais-Suomen elinvoimaisimpia lajin pesimäkeskittymiä ja alueen hiekkakuopilla pesivä mustakurkku-uikku 15 pari voimin. Karevanlampi on pesimälinnustoltaan melko runsas ja sen lajistoon kuuluu muutama harvinainen laji.
Vielä 1980-luvulla törmäpääskyllä oli Rivieran alueella Varsinais-Suomen suurimpia yhdyskuntia, mutta hiekkakuoppien maisemoinnin takia pesimätörmät tuhoutuivat.


title: Maskun Riviera

text: Alue oli vielä 1900-luvun alkupuoliskolla tasaista mäntymetsää. 1920-luvulla alueen hiekkavarantoja alettiin hyödyntämään pienimuotoisesti lapioimalla ja kuljettamalla hiekkaa lähialueille. 1930-luvulla betonirakentamisen yleistyttyä toiminta alkoi hiljalleen laajeta ja 1950-luvun alussa hiekkaa kaivettiin useilta kuopilta samanaikaisesti. Tarkkaa tietoa siitä kuinka paljon hiekkaa alueelta siirrettiin pois ei ole, koska tuolloin ei vaadittu ympäristölupia. Hiekkaesiintymä sijaitsee pohjavesialueella, joten kuopista piti pumpata pois sinne nousevaa vettä. Betonirakentamisessa Rivieran hiekkaa pidettiin tasalaatuisena ja korkeatasoisena. Hiekkakuopilla työskenteli kymmeniä työntekijöitä samanaikaisesti. Maskun hiekkavarantojen ehdyttyä siirryttiin käyttämään Paimion hiekkaa.


title: Maskun Riviera

text: Maskun Rivieran hiekalla on ollut tärkeä osa sodanjälkeisessä rakentamisessa lähialueen kunnissa, Turussa, Raisiossa ja Naantalissa. Rivieran hiekkaa käytettiin muun muassa Turun Nättinummen ja Runosmäen lähiöiden pohjina. Yleistyneen betonin liukuvalun myötä Rivieran hiekasta valettiin myös Raision tehtaiden siilot, Naantalin viljasiilot ja Juhannuskukkulan vesitorni-koulutalo. Hiekkaa käytettiin myös Naantalin öljynjalostamon rakentamiseen sekä useiden teiden perustuksiin, kuten valtatie 8:n ja Turun kaduista Satakunnantien.


title: Maskun Riviera

text: Alue tunnetaan suosittuna uimapaikkana ja virkistysalueena. Rivieralla on kaksi virallista uimarantaa: yleinen uima-ranta eli EU–uimaranta Riviera ja pieni yleinen uimaranta Ison Kiven kuoppa. Valtatie 8:n vieressä sijaitsevalla Rivieran uimarannalla käy lämpiminä kesäpäivänä satoja uimareita ja auringonottajia, ja kaikilla alueen hiekkakuopilla yhteensä yli tuhatkin kävijää päivässä. Esimerkiksi Rivieran uimarannan hiekkakuopan vesi pysyy hyvälaatuisena ja kirkkaana suurista kävijämääristä huolimatta, koska vesimuodostumassa on hiekkapohja ja sinne tulee raikasta pohjavettä. Veden lämpenemistä rajoittavat viileät pohjavesilähteet, mutta veden lämpötila nousee parhaimmillaan noin 22–23 °C asteeseen. Rivieran uimarannan uimavesiluokka on ollut erinomainen viime vuosina.


title: Maskun Riviera

text: Virkistysalueella on vuonna 2010 avattu frisbeegolfrata, jossa on kaksi rataa, varsinainen 18-väyläinen ja helpotettu 9-väyläinen. Väylien pituudet ovat 51–277 metriä. Alueella kiertää myös Karevan kierto, joka kuuluu Kuhankuonon retkeilyreitistöön ja 3,3 kilometrin valaistu hiihtolatu. Paikalla on myös beach volley -kenttä. Rivieran hiekkakuopilla on kaksi grilli-kioskia.


title: Maskun Riviera

text: Uuden Raisio–Nousiainen moottoritien myötä rakentuu nykyisen valtatie 8:n länsipuolelle 100 hehtaarin Rivieran yritysalue. Uudella alueella on varattu kortteleita asuinkerrostaloille, toimistorakennuksille ja pienteollisuudelle. Yritysalue rakennetaan moottorien ja sen Humikkalan liittymän ympärille. Vuonna 2013 hyväksyttiin sekä Rivieran lounaisosan yritysalueen asemakaava että Rivieran yritysalueen keskuskorttelin asemakaava.


title: Selina Büchel

text: Selina Büchel (s. 26. heinäkuuta 1991 Mosnang) on sveitsiläinen keskimatkojen juoksija.


title: Selina Büchel

text: Tampereen alle 23-vuotiaiden EM-kilpailuissa 2013 Büchel saavutti pronssia 800 metrillä omalla ennätysajallaan 2.02,74. Göteborgin sisäratojen EM-kilpailuissa 2013 Büchel jäi semifinaaliin. Sopotin sisäratojen MM-kilpailuissa 2014 hän sijoittui 800 metrillä neljänneksi juostuaan loppukilpailussa ajan 2.01,06. Prahan sisäratojen EM-kilpailuissa 2015 hän voitti kultaa 800 metrillä ajalla 2.01,95. Pekingin MM-kilpailuissa 2015 hän karsiutui 800 metrin välierissä.


title: Selina Büchel

text: Büchel sijoittui 800 metrillä neljänneksi Amsterdamin EM-kilpailuissa 2016. Rio de Janeiron olympialaisissa hän karsiutui saman matkan välierissä. Hän voitti toistamiseen sisäratojen Euroopan-mestaruuden 800 metrillä Belgradissa 2017 Sveitsin ennätysajalla 2.00.38. Lontoon MM-kilpailuissa 2017 hän karsiutui 800 metrin välierissä. Birminghamin MM-hallikilpailuissa 2018 hän sijoittui 800 metrillä kuudenneksi.


title: Selina Büchel

text: Büchelin ennätys 800 metrin juoksussa on 1.57,95, jonka hän juoksi Saint-Denisissä heinäkuussa 2015. Se on myös Sveitsin ennätys.


title: Sebastian Jung

text: Sebastian Alexander Jung (22. kesäkuuta 1990 Königstein im Taunus, Länsi-Saksa) on saksalainen jalkapalloilija, pelipaikaltaan oikea laitapuolustaja. Hän on vuodesta 2014 lähtien edustanut Bundesliigassa pelaavaa VfL Wolfsburgia, jonne siirtyi kasvattajaseurastaan Eintracht Frankfurtista.


title: Sebastian Jung

text: A-maajoukkuedebyyttinsä Saksan paidassa Jung teki toukokuussa 2014 harjoitusottelussa Puolaa vastaan.


title: Jake Newton

text: Jacob Leslie Newton (s. 22. syyskuuta 1988 San Jacinto, Kalifornia, Yhdysvallat) on yhdysvaltalainen jääkiekkopuolustaja, joka pelaa SM-liigajoukkue JYPissä.


title: Jake Newton

text: Newton pelasi juniorina Riverside Jetsissa vuosina 1998–2000, Ontario Senatorsissa kauden 2000–2001, Ducksin ja Kingsin junioreissa kauden 2001–2002 sekä San Diego Gullsin junioreissa vuodet 2002–2004. Kauden 2006–2007 hän pelasi NAHL-junioriliigaa Texas Tornadossa. USHL-joukkue Lincoln Stars varasi Newtonin 73. pelaajana vuonna 2007. Kaudella 2007–2008 hän oli joukkueen eniten maaleja tehnyt puolustaja 11 osumallaan ja teki runkosarjassa kaikkiaan 25 tehopistettä. Kaudella 2008–2009 Newton oli Tornadon tehokkain puolustaja tehoilla 10+28=38. Hän sijoittui USHL:n puolustajien pistepörssissä kuudenneksi. Newton valittiin kauden päätteeksi liigan toiseen tähdistökentälliseen ja hän pelasi kauden aikana myös USHL:n tähdistöottelussa. Kauden 2009–2010 Newton pelasi Northeastern Universityn yliopistojoukkueessa, jonka tehokkain puolustaja hän oli tehoilla 9+13=22. Hänet valittiin kauden päätteeksi Hockey Eastin tulokkaiden tähdistökentälliseen.


title: Jake Newton

text: Maaliskuussa 2010 Newton teki kolmivuotisen tulokassopimuksen Anaheim Ducksin kanssa. Hän pelasi kauden 2010–2011 kokonaan AHL-joukkue Syracuse Crunchissa, jossa tulokaskausi toi 48 runkosarjaottelussa tehot 2+7=9. Kauden 2011–2012 kynnyksellä, lokakuussa 2011 Ducks kauppasi Newtonin ja kesän seitsemännen kierroksen varausvuoron Colorado Avalancheen vaihdossa Kyle Cumiskeyyn. Newton aloitti kautensa AHL-joukkue Lake Erie Monstersissa, josta hänet lähetettiin CHL-joukkue Allen Americansiin maaliskuussa 2012. Newton pelasi siellä kauden loppuun.


title: Jake Newton

text: Kaudeksi 2012–2013 Newton siirtyi Italian toiseksi korkeimmalle sarjatasolle Serie A2:n HC Eppan Piratesiin. Hän voitti pelipaikastaan huolimatta joukkueen sisäisen piste- ja maalipörssin tehoilla 20+18=38. Newton jakoi myös kuudella osumallaan kevään 2013 pudotuspelien maalipörssin voiton kolmen muun pelaajan kanssa. Hän voitti kauden päätteeksi Serie A2:n mestaruuden ja valittiin koko sarjan parhaaksi pelaajaksi. Heinäkuussa 2013 Newton teki sopimuksen ECHL-joukkue Ontario Reignin kanssa. Helmikuussa 2014 seura lainasi hänet ammattilaistry-out -sopimuksella AHL-joukkue Bridgeport Sound Tigersiin, josta Newton palasi taas huhtikuussa Reigniin.


title: Jake Newton

text: Kaudeksi 2014–2015 Newton palasi Italiaan ja siirtyi vuoden mittaisella sopimuksella maan pääsarjaan Serie A -joukkue HC Gherdëinaan. Hän voitti joukkueensa sisäisen piste- ja maalipörssin tehoilla 24+28=52, joilla Newton voitti myös koko sarjan puolustajien piste- ja maalipörssin. Kaudeksi 2015–2016 Newton siirtyi vuoden mittaisella sopimuksella SM-liigajoukkue Vaasan Sportiin. Joulukuussa 2015 hän teki 1+1-vuotisen jatkosopimuksen joukkueen kanssa. Newton oli Sportin tehokkain puolustaja tehoilla 9+15=24. Toukokuussa 2016 hänen sopimuksensa joukkueen kanssa kuitenkin purettiin perhesyistä.


title: Jake Newton

text: Syyskuussa 2016 Newton teki alustavasti sopimuksen ECHL-joukkue Idaho Steelheadsin kanssa, mutta jo ennen ECHL-kauden alkua hän siirtyi kuitenkin vuoden mittaisella sopimuksella Tšekin Extraligassa pelaavan HK Hradec Královén riveihin. Newton oli kaudella 2016–2017 joukkueen eniten maaleja tehnyt puolustaja viidellä osumallaan. Hän voitti kauden päätteeksi pronssia. Newton edusti Mountfieldiä kauden aikana myös Spengler Cupissa. Kaudeksi 2017–2018 hän palasi SM-liigaan ja siirtyi vuoden mittaisella sopimuksella KooKoohon. Newton nimettiin joukkueen varakapteeniksi. 27. tammikuuta 2018 ottelussa Oulun Kärppiä vastaan hän teki syöttöpisteellään kauden 32. tehopisteensä runkosarjassa, jolloin Newton rikkoi KooKoon SM-liigahistorian puolustajien piste-ennätyksen, joka oli Jim Leavinsin hallussa kaudelta 1989–1990. Hän johti tehoilla 12+23=35 sarjataulukossa 13. sijalla olevan KooKoon sisäistä syöttöpörssiä Patrick Bjorkstrandin ja Toni Kähkösen kanssa sekä oli sisäisessä pistepörssissä kolmantena, kunnes helmikuussa 2018 Newton siirtyi loppukauden sopimuksella JYPiin. Hän teki runkosarjassa yhteensä 37 tehopistettä, joilla Newton sijoittui puolustajien pistepörssissä viidenneksi.


title: Jake Newton

text: Marraskuussa 2018 Newton siirtyi loppukauden 2018–2019 kattavalla sopimuksella Saksan toiseksi korkeimmalle sarjatasolle DEL2-liigan Bayreuth Tigersiin oltuaan alkukauden ilman sopimusta. Hänen sopimukseensa sisältyi optio korkeammalle sarjatasolle siirtymisestä ja Newtonin sopimus purettiin tämän myötä joulukuussa. Hän vahvisti tämän jälkeen DEL-joukkue Nürnberg Ice Tigersia Spengler Cupissa. Turnauksen jälkeen, tammikuussa 2019 Newtonin vahvistettiin palaavan loppukauden sopimuksella JYPin SM-liigajoukkueeseen.


title: Jake Newton

text: Vuonna 2018 Newton avautui kirjottamassaan blogitekstissä ja "Ilta-Sanomien" haastattelussa lapsena kokemastaan seksuaalisesta hyväksikäytöstä. Hän oli tuolloin omien sanojensa mukaan 5-7-vuotias ja hyväksikäyttäjä oli Newtonin 16-vuotias lähisukulainen. Newton kärsi myöhemmin psyykkisistä ongelmista. Ammattilaisuransa alussa joi runsaasti alkoholia, poltteli kannabista ja petti vaimoaan Annieta. Newton pääsi omien sanojensa mukaan ongelmistaan hiljalleen pariterapian myötä. Hän on myös ottanut vaikutteita elämäntapoihinsa Michael A. Singerin kirjasta "Kahleeton sielu – matka sisimpääsi" sekä hänen julkaisemiensa videoiden myötä. Kirja käsittelee mm. mindfullnessia ja meditaatiota. Newton on myös kertonut käyttävänsä deodoranttinaan nykyään sitruunaa ja ajoittain myös laventeliöljyä.


title: Jake Newton

text: Newton on eronnut aiemmasta vaimostaan Anniesta, mutta he ovat Newtonin mukaan kuitenkin hyvissä väleissä. Ex-pariskunnalla on kaksi lasta. Newtonin isoveli Josh on pelannut myös jääkiekkoa.


title: Perttu Hynönen

text: Perttu Hynönen (s. 16. syyskuuta 1994 Sotkamo) on suomalainen jääkiekkopuolustaja, joka edustaa II-divisioonajoukkue HC Giantsia.


title: Perttu Hynönen

text: Hynönen on luonut junioriuransa lähinnä Lahdessa. Hän voitti Kiekkoreippaassa C-nuorten I-divisioonan mestaruuden vuonna 2010. Kaudeksi 2010–2011 Hynönen siirtyi Pelicansiin, jonka A-nuorten varakapteeniksi hän nousi kaudella 2014–2015. Hynönen teki samalla kaudella myös SM-liigadebyyttinsä. Hän pelasi ensimmäisen liigaottelunsa 7. maaliskuuta 2015 vieraissa Tampereen Ilvestä vastaan. Hynönen sai ottelussa jääaikaa 8.29 minuuttia. Hän pelasi kauden aikana myös yhden ottelun lainalla Mestis-joukkue Heinolan Peliitoissa.


title: Perttu Hynönen

text: Kaudeksi 2015–2016 Hynönen teki vuoden mittaisen sopimuksen Heinolan Peliittojen kanssa. Hänen varsinainen tulokaskautensa Mestiksessä toi 36 runkosarjaottelussa tehot 1+1=2. Kauden 2016–2017 kynnyksellä Hynönen siirtyi vuoden mittaisella sopimuksella kaksi sarjatasoa alemmas II-divisioonajoukkue HC Giantsin riveihin.


title: Unelmakuolema

text: Unelmakuolema on Leena Krohnin vuonna 2004 ilmestynyt romaani.


title: Mehiläispaviljonki

text: Mehiläispaviljonki: kertomus parvista on Leena Krohnin vuonna 2006 ilmestynyt romaani.


title: Valeikkuna (romaani)

text: Valeikkuna on Leena Krohnin vuonna 2009 ilmestynyt romaani.


title: Veeti Vainio

text: Veeti Vainio (s. 16. kesäkuuta 1997 Espoo) on suomalainen jääkiekkopuolustaja, joka edustaa SM-liigajoukkue Saimaan Palloa. Hän laukoo oikealta.


title: Veeti Vainio

text: Vainio aloitti jääkiekkoilun 5-vuotiaana Espoon Kiekkoseurassa, mutta hän on varsinaisesti Grankulla IFK:n kasvatti. Vainio siirtyi 14-vuotiaana Espoo Bluesiin kaudeksi 2011–2012, joka päättyi C-nuorten Suomenmestaruuteen. Kausi 2012–2013 päättyi C-nuorten SM-hopeaan ja kausi 2013–2014 A-nuorten Suomenmestaruuteen. Vainio edusti jälkimmäisellä kaudella Bluesin A-nuoria myös U20 Super Challengessa. Jokerit varasi Vainion 169. pelaajana .


title: Veeti Vainio

text: Kaudella 2014–2015 Vainio nousi Bluesin A-nuorten varakapteeniksi. Hän voitti koko A-nuorten SM-liigan puolustajien piste-, maali- ja syöttöpörssin tehoilla 13+31=44. Vainio voitti kauden päätteeksi A-nuorten SM-pronssia ja hänet valittiin toiseen tähdistökentälliseen. Vainio edusti Bluesia kauden aikana myös Junior Club World Cupissa. Hän harkitsi kauden aikana siirtyvänsä pelaamaan yliopistokiekkoa Yhdysvaltoihin, mutta Vainio päätti kuitenkin jäädä Suomeen. Helmikuussa 2015 hän teki 2+1-vuotisen sopimuksen Bluesin SM-liigajoukkueen kanssa. Vainio teki liigadebyyttinsä 7. maaliskuuta 2015 Kalevan Palloa vastaan. Hän sai ottelussa jääaikaa 13.34 minuuttia. Vainio keräsi siinä myös yhden syöttöpisteen ja Mikko Koivunoro valitsi hänet legendojen tähtien kolmostähdeksi.


title: Veeti Vainio

text: Columbus Blue Jackets varasi varasi Vainion viidennellä kierroksella 141. pelaajana . Varsinaisella SM-liigan tulokaskaudellaan 2015–2016 hän teki 30 runkosarjaottelussa neljä syöttöpistettä. Vainio pelasi myös kuusi Mestarien liigan ottelua ilman tehopisteitä. Hän pelasi kauden aikana miesten pelejä myös kuusi ottelua lainalla Mestis-joukkue KeuPa HT:ssä tehopistein 1+4=5. Bluesin SM-liigakauden jälkeen Vainio siirtyi vahvistamaan seuran A-nuoria, joissa hän voitti kauden päätteeksi SM-hopeaa.


title: Veeti Vainio

text: Kaudeksi 2016–2017 Vainio siirtyi kaksivuotisella sopimuksella KooKoohon. Hän pelasi alkukaudella kuusi ottelua, kunnes Vainio joutui viikoiksi sivuun loukkaantumisen vuoksi. Marraskuussa 2016 KooKoo lainasi hänet toistaiseksi voimassa olevalla sopimuksella Mestis-joukkue Heinolan Peliittoihin, jossa Vainio pelasi kaksi ottelua. Hän pelasi tämän jälkeen yhden ottelun KooKoossa, mutta Vainio loukkaantui uudelleen ja hänen kautensa todettiin joulukuussa päättyneeksi.


title: Veeti Vainio

text: Vainion edellisen kauden loukkaantuminen jatkui aina alkukauteen 2017–2018 asti, kunnes kuntouduttuaan hän siirtyi lokakuussa 2017 toistaiseksi voimassa olevalla lainasopimuksella Mestis-joukkue Kiekko-Vantaaseen. Vainio pelasi siellä neljä ottelua, kunnes hän loukkaantui uudelleen ja palasi joukkueen vahvuuteen jälleen tammikuussa 2018. Hän pelasi Kiekko-Vantaassa kaikkiaan 11 ottelua, mutta Vainio oli loppukaudella taas sivussa loukkaantumisen vuoksi. Hän ei pelannut otteluakaan KooKoossa.


title: Veeti Vainio

text: Kaudeksi 2018–2019 Vainio siirtyi 1+1-vuotisella sopimuksella Saimaan Palloon.


title: Veeti Vainio

text: Vainio pelasi alle 18-vuotiaiden MM-kilpailuissa vuonna 2015, jolloin hän voitti hopeaa. Vainio pelasi myös alle 18-vuotiaiden Ivan Hlinkan muistoturnauksessa vuonna 2014.


title: Veeti Vainio

text: Vainion isoveli Valtteri on myös pelannut jääkiekkoa. Veljesten isä Vesa Vainio pelasi pesäpalloa SM-tasolla Alajärven Ankkureissa. Veeti Vainio harrastaa kesäisin golfia ja hän harrasti lapsena pitkään myös jalkapalloa.


title: Ranka Kustannus

text: Ranka Kustannus on suomalainen levy-yhtiö ja -merkki. Sen omistaja ja perustaja on myös Spinefarm Recordsin perustajana tunnettu Riku Pääkkönen.


title: Ranka Kustannus

text: Ranka Kustannus Oy perustettiin vuonna 1998, ja se toimi alun perin Spinefarm Recordsin kustantamona. Ranka Kustannuksen katalogi, johon kuului muun muassa Children of Bodomin, Nightwishin ja Sonata Arctican tuotantoa ja yhteensä noin 1 300 musiikkikappaletta, myytiin Warner/Chappell Musicille tammikuussa 2008.


title: Ranka Kustannus

text: Ranka Kustannuksen toiminta levymerkkinä alkoi vuonna 2013, kun Pääkkönen halusi palata työskentelemään uusien artistien kanssa jätettyään Universal Musicille myymänsä Spinefarm Recordsin kaksi vuotta aikaisemmin. Vuoden 2018 aikana Ranka Kustannus teki ensimmäiset kiinnityksensä Suomen ulkopuolelta; haitilainen Sofia St. Jean ja englantilaiset Halfpenny ja David Alexandr.


title: Kalevi Veijonen

text: Veijo Veli Kalevi Veijonen (s. 15. maaliskuuta 1922 Laukaa) on suomalainen näytelmäkirjailija.


title: Kalevi Veijonen

text:
Nimellä "V. K. Veijonen":
Nimellä "Kalevi Veijonen":


title: Aura Louhija

text: Aura Ellen Louhija (s. 4. maaliskuuta 1923 Vaasa) oli suomalainen nuortenkirjailija.


title: U. E. Moisala

text: Uuno Erkki Moisala (9. maaliskuuta 1923 Paavola – 4. maaliskuuta 2011 Espoo) oli suomalainen liikkeenjohdon asiantuntija, tutkija ja kirjailija.


title: U. E. Moisala

text: Moisala osallistui talvisotaan sotapoikana ja jatkosodan aikana hän kävi upseerikoulun ja toimi joukkueenjohtajana JR 11:sta. Hän osallistui myös Lapin sotaan.


title: U. E. Moisala

text: Moisala pääsi yksityisesti ylioppilaaksi Oulun lyseosta 1945 ja opiskeli sitten valtiotieteen maisteriksi ja väitteli vuonna 1975 valtiotieteen tohtoriksi. Moisala toimi Helsingin yliopistossa hallnto-opin dosenttina vuodesta 1977 alkaen.


title: U. E. Moisala

text: Moisala oli muun muassa Yksityisyrittäjäin liiton toimitusjohtajana sekä Helsingin Talouskaupan ja Suomen Tupakan markkinointi- ja mainospäällikkönä. Vuonna 1965 hän ryhty itsenäiseksi liikkeenjohdon asiantuntijaksi ja oli muun muassa tuomassa laatupiirejä Suomeen 1980. Näistä hän kehitti 1980-luvulla "Kokonaisvaltainen laatujohtaminen" -järjestelmän jota sovellettiin useissa yrityksissä ja yhteisöissä.


title: U. E. Moisala

text: Moisala kirjoitti 1959 yhdessä O. E. Jääskeläisen kanssa tiedotustoiminnan oppikirjan "Tiedota oikein".Hän kirjoitti myös useita yritys- ja yhteisöhistoriikkeja sekä 1977 poliittisen satiiriteoksen "Presidenttipeli".


title: Pyhän Maria Magdalenan kirkko (Bolney)

text: Pyhän Maria Magdalenan kirkko on West Sussexissa Englannissa sijaitseva anglikaanikirkko, joka on rakennettu noin vuonna 1100. Se on Grade I -suojeluluokassa.


title: Pyhän Maria Magdalenan kirkko (Bolney)

text: Kastemalja on peräisin 1400-luvulta.


title: Linnea Parkkonen

text: Linnea Parkkonen (s. 1995 Helsinki) on suomalainen lasten- ja nuortenkirjailija.


title: Linnea Parkkonen

text: Parkkosen esikoisteos, hevoskirja "Summer ja uusi alku", julkaistiin vuonna 2009, hänen ollessaan 14-vuotias. Hän oli aloittanut kirjan työstämisen kolme vuotta aiemmin. Kirjan jatko-osa "Kovaa kilpailua, Summer" julkaistiin vuonna 2010. Vuonna 2015 Parkkonen oli ehdolla Topelius-palkinnon saajaksi syömishäiriöön sairastuvasta tytöstä kertovalla romaanillaan "112 – vihaan itseäni".


title: Kamala luonto

text: Kamala luonto on strippisarjakuva, jota tekevät Jarkko Vehniäinen ja Marja Lappalainen. Sarjan nimi on parodia Avara luonto -luontodokumentista. Kamala luonto sai alkunsa vuonna 2001 Vehniäisen Helsinki-aiheisesta pilakuvasta: jääkiekon SM-liigassa Ilves oli pudottanut jatkosta HIFK:n ja Kärpät Jokerit, ja Vehniäinen piirsi sarjakuvan Helsingin vihatuimmista eläimistä. Hahmot olivat Vehniäisestä niin hyvät, että hän alkoi piirtää niistä omaa sarjakuvaa pöytälaatikkoon. Vuonna 2002 Vehniäinen osallistui sarjakuvallaan Kemin sarjakuvapäiville päästen sillä loppukilpailuun asti. Vuonna 2008 Kamala luonto sai ensimmäisen julkisen julkaisualustansa, kun se alkoi ilmestyä Plaza.fi-nettisivustolla. Tämän jälkeen se alkoi levitä sanomalehtiin: ensimmäisenä ilmaisjakelulehti Metroon, sitten Turun Sanomiin ja Helsingin Sanomiin. Nykyään Kamala luonto ilmestyy parissakymmenessä sanomalehdessä. Sitä julkaistaan myös Ruotsissa, Norjassa ja Tanskassa.


title: Kamala luonto

text:
Vuodesta 2016 sarjakuvan toisena käsikirjoittajana on toiminut Marja Lappalainen. Lappalainen ideoi ja tekee kuvakäsikirjoituksia ja Vehniäinen hoitaa piirrospuolen. Sarjakuvan albumit kustantaa Otava ja oheistuotteita teettää ja myy tekijöiden oma yritys Elukkamania.
Kamalan luonnon hahmoja ovat villit metsäneläimet ja kesyt kotieläimet. Sarjan päähahmot, ilves ja kärppä, ovat petoja, jotka pitävät metsästyksestä ja käytännön piloista. Suosituimmaksi hahmoksi on noussut pää edellä kaikkeen syöksyvä mielenhäiriöinen kettu, joka vuoroin touhuaa maanisesti, vuoroin romahtaa alimpiin pohjamutiin. Kamala luonto sisältää elämän sattumusten, murheiden ja riemujen analysointia mustaa huumoria kaihtamatta. Välillä pohditaan syvällisiä, välillä viljellään vessahuumoria. Sarja sisältää runsaasti viittauksia populaarikulttuuriin eli elokuviin ja tv-sarjoihin sekä muihin sarjakuviin. Metsässä on nähty mm. Alien, Mikki Hiiri, DeLorean, Totoro ja Star Wars -hahmoja.


title: Carlos Clos Gómez

text: Carlos Clos Gómez (s. 30. kesäkuuta 1972 Zaragoza, Espanja) on espanjalainen jalkapalloerotuomari. Hän on tuominnut vuodesta 2006 Espanjan Primera Divisiónissa. Kansainvälisenä erotuomarina hän toiminut vuodesta 2009 alkaen.


title: Carlos Clos Gómez

text: 23. elokuuta 2012 Clos Gómez tuomitsi Supercopa de Españan ensimmäisen osaottelun Barcelonan ja Real Madridin välillä.


title: Carlos Clos Gómez

text: 17. toukokuut 2013 Clos Gómez toimi oikeudenjakana Copa del Reyn loppuottelussa, joka käytiin paikallisseurojen Real Madridin ja Atlético Madridin välillä.


title: Karevansuo

text: Karevansuo eli Karevanrahka on Varsinais-Suomessa Maskun ja Ruskon rajalla sijaitseva yhtenäinen suoalue, joka on tyypiltään lounaissuomalainen keidassuo. Suo kuuluu soidensuojeluohjelmaan valtakunnallisesti merkittävänä kohteena, ja Metsähallituksen omistuksessa olevana luonnonsuojelualueena se on suojeltu lähes kokonaan. Suolla on myös kaksi pienialaista yksityistä luonnonsuojelualuetta. Sen reunametsät ovat liito-oravan pesimäaluetta, ja alueella on paikoin tiheä pesimälinnusto. Myös suon kasvillisuus, perhos- ja hämähäkkilajisto ovat monipuolisia ja edustavia. Suo on tutkimus- ja virkistyskäytössä, ja sen halki kulkee pitkospuureitti, joka kuuluu Kuhankuonon retkeilyreitistöön. Suon vieressä on Karevanlampi, ja suo sijaitsee Maskun Rivieran hiekkakuoppa-alueen kaakkoiskulmassa pohjavesialueella. Karevansuo ja sitä ympäröivä hiekkainen harjujäänne muodostavatkin kokonaisuuden, joka eroaa Maskun muusta maisemakuvasta.


title: Karevansuo

text: Karevansuo sijaitsee Maskun ja Ruskon rajalla hiekkaisella harjualueella. Lännessä suo rajoittuu lähimmillään 170 metrin päässä kulkevaan valtatie 8:aan eli Raumantiehen. Tien ja suon välissä on kapealti sekametsää. Suon pohjois- ja luoteispuolella sijaitsevat lammet, melko pienet järvet, eli Maskun Rivieran hiekkakuopat, joista kaksi rajautuu itse suohon. Suurempi hiekkakuopista on 9,8 hehtaarin Karevanlampi. Pohjoispuolella on myös omakotitaloalue, jonka lähimmät rakennukset ovat alle 100 metrin etäisyydellä suosta. Suon ja omakotitaloalueen välissä on yhdystie 12254 eli Ruskontie. Suon itä- ja eteläpuoli on kallioista havumetsää ja peltomaata, mutta suon eteläreuna vaiheutuu myös korpimaiseen metsään. Lounaispuolella on muutamia taloja suon välittömässä läheisyydessä.


title: Karevansuo

text: Karevansuo on yhdyssana, "kareva" ja "suo". Paikannimenä Kareva-sana on harvinainen. Se on esiintynyt muutaman kerran kanervikkoa tarkoittavana kantana johdoksessa "karevikko". Kareva on mahdollisesti murteellinen muoto sanasta kanervikko, joka viittaa paikan kasvillisuuteen.


title: Karevansuo

text: Karevansuo on lounaissuomalainen keidassuo ja kuuluu Saaristo-Suomen keidassuovyöhykkeeseen. Paikalla kasvava järviruoko osoittaa suon rehevyyttä. Turvepatjan alimmat kerrokset ovat noin 3500 vuotta vanhoja ja turvepatjan paksuus on yli 2,5 metriä.


title: Karevansuo

text: Keskiosa suosta on avointa niukalti lyhytkortista nevaa, ja sen kasvilajisto on tavanomaista. Upottavia ja ympärivuoden märkiä silmäkkeitä, joiden kasvillisuus on keskimääräistä vaateliaampaa, eli silmäkenevaa, on Karevansuolla vain vähän. Silmäkenevalla esiintyvät muun muassa mutasara, pullosara, pyöreälehtikihokki ja hyvin vähälukuinen vaaleasara. Leveä rämevyöhyke, joka on suurimmaksi osaksi harvakseltaan mäntyä kasvavaa varpurämettä, ympäröi keskiosan avosuota. Paikoittain on myös isovarpurämettä, jossa kasvaa suopursua.


title: Karevansuo

text: Rämeen ja metsän raja on leveä, ja erityisesti suon länsireunoilla on kasvillisuudeltaan reheviä, hyvin tiheitä ja kosteapohjaisia koivuviitoja, jotka ovat paikoin luhtamaisia. Suohun rajoittuvat metsät ovat paikoin hyvin korpimaisia. Reunametsissä kasvaa yleisesti tervaleppää ja suursaniaista. Soidensuojelurajauksen sisäpuolella on hyvin pienialaisia tervaleppäkorpilaikkuja, joita ei muualta Maskusta löydy merenrantoja lukuun ottamatta.


title: Karevansuo

text: Suon reunan metsät ovat paikoitellen hyvin korpimaisia ja tervaleppä sekä suursaniaiset kasvavat yleisenä reunametsissä. Reunametsiä on ojitettu, mikä on vaikuttanut myös suon lajistoon. Ojittamaton suon keskiosa on luonnontilainen, mutta suo on kuitenkin selvästi kuivunut viimeisten vuosikymmenten aikana ja keskiosan silmäkkeet ovat hävinneet. Aiemmin silmäkkeiden reunoilla kasvavia riippasaraa ja mutasaraa tavataan nykyään paremmin vanhojen umpeutuvassa olevien turpeenottokuoppien reunoilla.


title: Karevansuo

text: Suoalueen kasvillisuuteen kuuluvat myös halava, rimpivesiherne ja maakunnallisesti uhanalainen hoikkavilla. Länsiosassa on myös korpialvejuurilaikkuja. Karevansuolla kasvaa myös pohjoisia rahkasammallajeja ja viherleviä ("Chlorophyta").


title: Karevansuo

text: Turun yliopisto on inventoinut Karevansuon sammallajistoa. Karevansuosta laskevan ojan varrella muutama sata metriä suosta valtatie 8:n länsipuolella sijaitsee Karevanojan saniaislehto, jonka kasvilajisto on tavanomaista arvokkaampaa.


title: Karevansuo

text: Suon länsireunan tiheissä ja kosteapohjaisissa koivuviidoissa pesimälinnuston tiheys on melko korkea. Lounais-Suomessa harvinainen pohjansirkku on ennen pesinyt useana vuonna näillä paikoin. Myös liito-oravan pesimäreviiri on tällä alueella. Kurki on pesinyt suolla useana vuonna 2000-luvulla. Pesimälajistoon kuuluvat myös esimerkiksi tiltaltti ja sirittäjä. Suolla on runsas perhoslajisto ja useita pohjoisia hämähäkkilajeja. Harvalukuinen ja rauhoitettu täplälampikorento esiintyy Karevansuolla.


title: Karevansuo

text: Karevanojan saniaislehdon alueella esiintyvät liito-oravat saattavat olla samoja kuin Karevansuolla. Saniaislehdolta johtaa hirvien ja peurojen käyttämä polku Karevansuon laitaan.


title: Karevansuo

text: Suurin osa Karevansuosta kuuluu 3. jakovaiheen vesistöalue Piuhanjoen valuma-alueeseen (vesistötunnus 82.049). Karevansuo laskee pieniä ojia ja Karevanojaa pitkin Piuhanjokeen ja siitä edelleen mereen Raisionlahteen. Karevansuon reunalla sijaitsee kaksi hiekkakuoppaa, jotka ovat 9,8 hehtaarin hiekkakuoppa Karevanlampi (82.049.1.004) ja 9,74 hehtaarin hiekkakuoppa (82.049.1.003). Suon koillisnurkka ja sieltä laskeva oja kuuluvat kuitenkin Raisionjoen valuma-alueeseen (82.047), joka laskee myös mereen.


title: Karevansuo

text: Karevansuon alla sijaitsee Karevansuon pohjavesialue (pohjavesitunnus 0248151), joka on pohjavesiluokaltaan I. Alueen kokonaispinta-ala on 2,08 km², muodostumisalueen pinta-ala 1,57 km² ja antoisuus 400 m³ päivässä. Pohjavesialueet jatkuvat usean kilometrin eri nimisinä valtatie 8 myötäillen aina Maskun keskustaan asti. Vuonna 2008 Karevansuon pohjaveden vedenottamolla pumpattiin vettä 112 m³ päivässä ja ottolupa oli 250 m³ päivässä.


title: Karevansuo

text: Kalliokohoumat ja hiekkakuopat ohjaavat pohjaveden virtauksia Karevansuon alueella. Kalliokohoumat myös jakavat pohjavettä erillisiin pohjavesialtaisiin, jonka takia pohjavedenpinnan korkeuserot ovat suuria. Pohjaveden päävirtaussuunta alueella on länsi-lounas. Pohjavesi purkautuu tihkumalla laajalle alueelle Karevansuolla ja selvää purkautumiskohtaa ei ole. Pohjavesialueen hiekka ja sora ovat kerrostuneet kalliopainanteisiin. Niiden kerrospaksuudet ovat vähäiset, koska alueella on ollut runsasta soranottoa. Soranotto on tapahtunut laajalla alueella pohjavedenpinnan alapuolella. Karevansuon turvekerrostumien alla on paikoin paksuja hiekka- ja sorakerrostumia.


title: Karevansuo

text: Karevansuo on soidensuojeluohjelmassa valtakunnallisesti merkittävänä kohteena (tunnus SSO020039), minkä lisäksi Karevansuolla sijaitsee kaksi yksityistä pienehköä luonnonsuojelualuetta suoalueen laidoilla. Suojelualueista suurempi 3,83 hehtaarin Karevansuo, Nikula (YSA204057), sijaitsee Ruskon puolella ja se on perustettu vuonna 2008. Pienempi vuonna 2009 perustettu 0,76 hehtaarin suojelualue sijaitsee Maskun puolella ja se on nimeltään Karevansuo, Kareva II (YSA205228).


title: Karevansuo

text: Metsähallitus valmisteli lähes koko Karevansuon kattavaa ja yli puolet Karevanlammen pinta-alasta käsittävää 91,52 hehtaarin Karevansuon luonnonsuojelueen perustamista, joka oli lausunnolla vuoden 2013 aikana. Luonnonsuojelualue perustettiin Ympäristöministeriön asetuksella, joka astui voimaan 15. huhtikuuta 2014. Luonnonsuojelualueesta 85,87 ha sijoittuu maalle ja 5,65 ha vesistöihin. Luonnonsuojelualueesta 73 hehtaaria on soidensuojeluohjelman alueella.


title: Karevansuo

text: Vuoden 1952 peruskartassa turpeenottopaikkoja sijaitsi suon itä- ja eteläreunoissa. Tuolloin ei Karevansuon läheisyydessä ollut aloitettu hiekan- ja soranottoa ja suon pohjoispuolella sijaitsi vielä kallioiden välissä Ruoksuo. Karevansuon reunoilla sijaitsevat pellot oli jo tuolloin raivattu viljelysmaaksi. Suon koillisosaa halkaisee oja, joka laskee vetensä Ruskonjokeen (Raisionjoki). Vuoden 1968 peruskartassa turpeenottopaikat ovat samoilla sijoilla, mutta soran- ja hiekanottopaikat ovat laajentuneet jo Karevansuon reunoille ja yhteen kuoppaan on muodostunut lampi. Suon lounais- ja länsireunan ylitse kulkee suurjännitelinja. Suota on ojitettu lounaiskulmasta muutamasta kohdasta, josta vedet laskevat edelleen Piuhanjokeen. Vuoden 1984 peruskartassa turpeenottopaikkoja on enää yksi pieni suon eteläosassa. Suota on jäänyt sen länsi- ja luoteisosasta pieniä aloja soran- ja hiekanottopaikkojen alle, jotka ovat samat kuin nykyään ja jotka olivat jo tuolloin täyttyneet vedellä. Näin muodostui Karevansuota luoteispuolelta reunustava Karevanlampi. Nykyisessä peruskartassa Karevanlammesta johtaa suon halkaiseva oja sen lounaiskulmaan ja siitä edelleen Piuhanjokeen. Suon lounaisosassa on muitakin ojia. Suota halkoo muutamia polkuja ja pitkospuureitti. Sähkölinja on samalla paikalla kuin jo yli 60 vuotta sitten.


title: Karevansuo

text: Maskun Rivieran alue on suosittua virkistysaluetta. Suon halki kulkee pitkospuut ja Karevansuo kuuluu Karevan kiertoon, joka on osa Suokullan retkeilyreittiä, joka on edelleen osa laajempaa Kuhankuonon retkeilyreitistöä. Karevansuon retkeilyreitti on myös osa geokätköilyreittiä, First Finnish Trail (FFT), joka on 25 kilometrin pituinen ja merkitty maastoon G-kirjaimin. Kuhankuonon retkeilyreitistöllä kulkevalla geopolulla on kätköjä muutaman sadan metrin välein.


title: Veli Nurmi

text: Veli Adolf Nurmi (2. marraskuuta 1928 Pöytyä – 27. helmikuuta 2015 Espoo) oli suomalainen kasvatustieteilijä ja professori. Hän väitteli Jyväskylän yliopistosta 1964 aiheenaan "Maamme seminaarien varsinaisen opettajakoulutuksen synty ja kehittyminen viime vuosisadalla I".


title: Veli Nurmi

text: Hän oli Joensuun korkeakoulun vt. rehtori ja professori 1969–1971 ja 1980–1988 Oulun yliopiston kasvatustieteen professori.


title: Puhakainen

text: Puhakainen on suomalainen sukunimi:


title: Toiviainen

text: Toiviainen on suomalainen sukunimi, joka on muun muassa seuraavilla henkilöillä:


title: Uusiin maisemiin (albumi)

text: Uusiin maisemiin on Magyarin esikoisalbumi vuodelta 1974. Alkuperäiset luettelotunnukset LRLP 96.


title: Svedberg

text: Svedberg tai Swedberg on seuraavien henkilöiden sukunimi:


title: Renko (täsmennyssivu)

text: Renko tarkoittaa seuraavia:


title: Icacinaceae

text: Icacinaceae on Asteranae-ylälahkoon kuuluva kasviheimo.


title: Icacinaceae

text: Heimon lajit ovat puita, pensaita tai liaaneja. Kasvit ovat usein kauttaaltaan nukkamaisia tai karvaisia. Lehdet ovat liuskattomia ja ne sijaitsevat varressa vuorottain. Kukat ovat symmetrisiä ja yleensä säteittäisiä, joskus vastakohtaisia. Hedelmä on luumarja ja se on muodoltaan pyöreä tai soikea.


title: Icacinaceae

text: Heimo kasvaa trooppisessa vyöhykkeessä.


title: Icacinaceae

text: Icacinaceae-heimo käsittää 24 tai 25 sukua ja noin 150 lajia. Runsaslajisimmat suvut ovat "Pyrenacantha" (30 lajia) ja "Iodes" (28 lajia). Heimo on läheinen Garryales-lahkolle.


title: Icacinaceae

text: Jotkut suvut, jotka ennen luettiin heimoon Icacinaceae, on myöhemmin joissakin yhteyksissä sijoitettu heimoihin Cardiopteridaceae, Stemonuraceae ja Pennantiaceae.


title: Carmen Tawaststjerna

text: Alli Carmen Margareta Tawaststjerna (o.s. von Boehm; 9. elokuuta 1923 Helsinki – 24. helmikuuta 2015 Helsinki) oli suomalainen opettaja, koulutukseltaan filosofian kandidaatti. Hän oli Tyttönormaalilyseon ruotsin kielen lehtori. Hänen puolisonsa oli musiikkitieteilijä Erik Tawaststjerna, ja heidän poikiaan ovat arkkitehti Ilmari Tawaststjerna ja pianisti Erik T. Tawaststjerna. Hänen äitinsä oli taidemaalari Aino von Boehm ja veljensä taidemaalari Tuomas von Boehm.


title: MM-rallikausi 1991

text: MM-rallikausi 1991 oli järjestyksessään rallin maailmanmestaruussarjan 19. kausi. Osakilpailujen määrää lisättiin ja uutena sarjaan tuotiin Katalonian ralli. Nyt kilpailuja oli 14 kappaletta, mutta valmistajat saivat silti pisteitä vain 10 osakilpailusta. Ruotsin rallia, Uuden-Seelannin rallia, Norsunluurannikon rallia ja Katalonian rallia ei laskettu mukaan valmistajien sarjaan.


title: MM-rallikausi 1991

text: Mestaruuden kaudella 1991 vei kolmatta kertaa urallaan Lancian Juha Kankkunen. Hän taisteli mestaruudesta Carlos Sainzin kanssa, joka ajoi Toyota Celicalla. Lancian Didier Auriol oli kolmas, jääden lopulta runsaasti kärkikaksikosta. Valmistajien mestaruuden vei jälleen Martini Lancia, mutta Toyota Team Europe jäi mestaruudesta vain 11 pisteen päähän. Mitsubishi Ralliart Europe oli valmistajien kolmas, jääden kauaksi kärjestä.


title: MM-rallikausi 1991

text: Nissan palasi tilapäisesti MM-ralleihin isossa A-ryhmässä Nissan Motorsport Europen ajattamilla Nissan Sunny/Pulsar GTI-R malleillaan. Muista talleista poiketen Nissanilla oli rengassopimus Dunlopin kanssa, joka osaltaan heikensi tallin kilpailukykyä. Myöskin turbon välijäähdyttimen sijoitus moottorin päälle oli kaukana optimaalisesta.


title: Jambi

text: Jambi (, ) on runojalka ja metron, joka on peräisin antiikin kreikkalaisesta metriikasta. Jambijalka koostuu yhdestä lyhyestä ja yhdestä pitkästä tavusta.


title: Jambi

text: Jambirunous oli joonialaisella kielialueella kehittynyttä jambimittaista runoutta, jonka tunnetuin edustaja on Arkhilokhos. Siinä jambia käytettiin erityisesti pilkkarunoissa. Runomitoista jambimetronia käytettiin erityisesti jambisessa trimetrissä, jonka perusmuodossa on kolme peräkkäistä jambimetronia. Sitä käytetään paljon antiikin kreikkalaisten näytelmien puheosuuksissa.


title: Jambi

text: Jambissa runojalka ja metron ovat poikkeuksellisesti eri pituiset. Jambijalka muodostuu yhdestä lyhyestä (, "brevis") ja yhdestä pitkästä (, "longum") tavusta, tai nykyrunoudessa yhdestä painottomasta ja yhdestä painollisesta tavusta:


title: Jambi

text: Jambimetron on puolestaan dipodia, joka koostuu kahdesta jambijalasta:


title: Jambi

text: Vastaavalla tavalla dipodisia ovat myös trokee- ja anapestimetronit.


title: Jambi

text: Kreikkalaisen runouden jambimittoja ovat muun muassa ( = lyhyt tavu, = pitkä tavu, = anceps eli lyhyt tai pitkä tavu):


title: Jambi

text: Jambinen dipodia ("ja") eli jambinen monometri


title: Jambi

text: Jambinen kvaternaari ("ja")


title: Jambi

text: Jambinen katalektinen kvaternaari ("ja")


title: Jambi

text: Jambinen dimetri ("ja")


title: Jambi

text: Jambinen katalektinen dimetri ("ja")


title: Jambi

text: Jambinen senaari ("ja")


title: Jambi

text: Jambinen trimetri ("ja")


title: Jambi

text: Kholiambi ("ja")